# NÁRODNÁ RADA SLOVENSKEJ REPUBLIKY

**V. volebné obdobie**

**–––––––––––––––––––––––––––––––––––––––––––––––––––––––––––––––––––––––––––**

# 504

# VLÁDNY NÁVRH

# Zákon

z ..............2011,

o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov

Národná rada Slovenskej republiky sa uzniesla na tomto zákone:

**Čl. I**

§ 1

**Predmet úpravy**

Tento zákon upravuje

1. podmienky regulácie obchodu s exemplármi[[1]](#footnote-2)) druhov[[2]](#footnote-3)) voľne žijúcich živočíchov a voľne rastúcich rastlín za účelom ich ochrany (ďalej len „ochrana druhov“),
2. práva a povinnosti osôb pri ochrane druhov,
3. pôsobnosť orgánov štátnej správy na úseku ochrany druhov a na úseku regulácie obchodu s výrobkami z tuleňov,[[3]](#footnote-4))
4. zodpovednosť za porušenie povinností ustanovených týmto zákonom alebo osobitným predpisom[[4]](#footnote-5)) na úseku ochrany druhov a na úseku regulácie obchodu s výrobkami z tuleňov.

**Základné ustanovenia**

§ 2

**Postup pri tranzite, dovoze, vývoze a opätovnom vývoze exemplárov**

(1) Pri tranzite[[5]](#footnote-6)) exemplárov druhov uvedených v prílohe III Dohovoru o medzinárodnom obchode s ohrozenými druhmi voľne žijúcich živočíchov a rastlín[[6]](#footnote-7)) (ďalej len „dohovor“) sa povolenie na dovoz alebo oznámenie o dovoze[[7]](#footnote-8)) nevyžaduje, ak ich sprevádza povolenie na vývoz, potvrdenie na opätovný vývoz[[8]](#footnote-9)) alebo iný doklad preukazujúci pôvod exemplára vydaný podľa dohovoru, [[9]](#footnote-10)) s uvedením miesta určenia exemplárov mimo územia Európskej únie.

(2) Dovoz, vývoz, opätovný vývoz a tranzit exemplárov druhov uvedených v prílohách A až D osobitného predpisu[[10]](#footnote-11)) sa môže uskutočniť len cez určené colné úrady a colné priechody (ďalej len "určený colný úrad").

(3) Ministerstvo životného prostredia Slovenskej republiky (ďalej len "ministerstvo") vydá povolenie na vývoz exemplárov druhov uvedených v prílohách A až C osobitného predpisu,10) ak

a) sú splnené podmienky ustanovené v osobitnom predpise,8)

b) sú exempláre vybraných druhov nezameniteľne označené podľa § 14 a

c) sú, ak ide o živé exempláre, ktoré sú pôvodnými druhmi chránených živočíchov,[[11]](#footnote-12)) exemplármi narodenými a odchovanými v zajatí; [[12]](#footnote-13)) táto podmienka sa nevzťahuje na vývoz exemplárov na vedecké účely a na účely záchrany daného druhu.

(4) Ministerstvo vydá potvrdenie na opätovný vývoz exemplárov druhov uvedených v prílohách A až C osobitného predpisu,10) ak sú splnené podmienky ustanovené v osobitnom predpise8) a ak sú exempláre vybraných druhov nezameniteľne označené podľa § 14.

(5) Pri dovoze exemplárov v množstve väčšom ako desať exemplárov v jednej zásielke je dovozca povinný najmenej 24 hodín vopred oznámiť ministerstvu čas a určený colný úrad v Slovenskej republike, cez ktorý bude dovážať exempláre.

(6) Na vývozcu alebo opätovného vývozcu exemplárov druhov uvedených v prílohách A až C osobitného predpisu 10) sa vzťahuje odsek 5.

§ 3

**Dovoz, vývoz a opätovný vývoz exemplárov vedcami a vedeckými inštitúciami**

(1) Na dovoz exemplárov vedcami a vedeckými inštitúciami[[13]](#footnote-14)) evidovanými výkonným orgánom[[14]](#footnote-15)) štátu v ktorom vykonávajú svoju činnosť sa na účely výpožičiek, darov a výmen medzi vedcami a vedeckými inštitúciami nevzťahujú všeobecné ustanovenia o dovoze, 7) ak

a) má dovozca kvalifikáciu vo vednom odbore, ktorý sa zaoberá exemplármi dovážanými na vedecké účely a

b) je zásielka označená štítkom,[[15]](#footnote-16)) ktorého určená vyplnená časť bola zaslaná vývozcom výkonnému orgánu štátu vývozu.

(2) Ministerstvo eviduje vedcov a vedecké inštitúcie na osobitnom zozname na základe ich písomnej žiadosti.

(3) Do osobitného zoznamu ministerstvo zapíše fyzickú osobu, ktorá

a) má spôsobilosť na právne úkony,

b) má ukončené vysokoškolské vzdelanie a najmenej desaťročnú odbornú prax vo vednom odbore, ktorý sa zaoberá exemplármi dovážanými na vedecké účely a

c) je bezúhonná; bezúhonnosť sa preukazuje výpisom z registra trestov nie starším ako tri mesiace.

(4) Za bezúhonného sa na účely tohto zákona považuje ten,

a) kto nebol odsúdený za trestný čin porušovania ochrany rastlín a živočíchov[[16]](#footnote-17)) alebo

b) komu nebola uložená pokuta alebo iná sankcia za porušenie povinností zabezpečujúcich ochranu druhov alebo reguláciu obchodu s výrobkami z tuleňov podľa tohto zákona alebo osobitného predpisu[[17]](#footnote-18)) v období dvoch rokov pred podaním žiadosti o zapísanie do osobitného zoznamu.

(5) Do osobitného zoznamu ministerstvo zapíše právnickú osobu, ktorá

a) má v predmete činnosti[[18]](#footnote-19)) uvedenú vedeckú činnosť,

b) spĺňa podmienku podľa odseku 4 písm. b).

(6) Ministerstvo vyčiarkne z osobitného zoznamu fyzickú osobu, ktorá

a) bola pozbavená spôsobilosti na právne úkony alebo ktorej bola spôsobilosť na právne úkony obmedzená,

b) bola odsúdená za trestný čin porušovania ochrany rastlín a živočíchov alebo jej bola uložená pokuta alebo iná sankcia za porušenie povinností zabezpečujúcich ochranu druhov alebo reguláciu obchodu s výrobkami z tuleňov podľa tohto zákona alebo osobitného predpisu,17)

c) bola zapísaná do osobitného zoznamu na základe nepravdivých údajov uvedených v žiadosti, pripojených dokladoch alebo pri pohovore,

d) zomrela alebo bola vyhlásená za mŕtvu alebo

e) požiadala o vyčiarknutie z osobitného zoznamu.

(7) Ministerstvo vyčiarkne z osobitného zoznamu právnickú osobu,

a) ktorá bola zapísaná do osobitného zoznamu na základe nepravdivých údajov uvedených v žiadosti, pripojených dokladoch alebo pri pohovore,

b) ktorej bola uložená pokuta alebo sankcia za porušenie povinností zabezpečujúcich ochranu druhov alebo reguláciu obchodu s výrobkami z tuleňov podľa tohto zákona alebo osobitného predpisu,17)

c) ktorá zanikla bez právneho nástupcu alebo

d) ktorá požiadala o vyčiarknutie z osobitného zoznamu.

(8) Ministerstvo môže vyčiarknuť zo osobitného zoznamu osobu, ktorá

a) bez závažného dôvodu neoznámila zmenu údajov uvedených v žiadosti a v pripojených dokladoch do jedného mesiaca odo dňa zmeny alebo

b) nemôže vykonávať vedeckú činnosť pre závažné skutočnosti dlhodobého charakteru.

(9) Na vývoz a opätovný vývoz exemplárov medzi vedcami a vedeckými inštitúciami sa vzťahujú odseky 1 až 8.

§ 4

**Komerčné činnosti na území Európskej únie**

(1) Ministerstvo môže zakázať držbu exemplárov,[[19]](#footnote-20)) ak

a) živé exempláre daného druhu pravdepodobne neprežijú v zajatí väčšiu časť priemernej dĺžky svojho života,

b) zákaz držby prispeje k ochrane daného druhu,

c) introdukcia exemplárov daného druhu do prírodného prostredia Európskej únie predstavuje ekologické ohrozenie pre voľne žijúce pôvodné druhy živočíchov alebo voľne rastúce pôvodné druhy rastlín alebo

d) exempláre majú vysokú úmrtnosť počas prepravy.

(2) Podnikateľ,[[20]](#footnote-21)) ktorý predáva[[21]](#footnote-22)) exempláre, je povinný na vhodnom a trvale viditeľnom mieste prevádzkarne zverejniť

a) podmienky na chov a pestovanie ním predávaných živých exemplárov druhov uvedených v prílohách A až D osobitného predpisu, 10)

b) informácie o povinnostiach vyplývajúcich z tohto zákona alebo z osobitného predpisu[[22]](#footnote-23)) pre kupujúceho, ktoré sa vzťahujú na držbu kupovaného exemplára.

(3) Povinnosti podľa odseku 2 sa vzťahujú aj na predaj tovaru a poskytovanie služieb mimo prevádzkarne, na trhových miestach a burzách; za splnenie uvedených povinností na týchto miestach zodpovedá správca trhoviska alebo organizátor burzy.

§ 5

**Obchod s výrobkami z tuleňov**

(1) Zakazuje sa dovoz, tranzit a preprava výrobkov z tuleňov druhu tuleň grónsky (Pagophilus groenlandicus) a tuleň mechúrnatý (Cystophora cristata) na účely predaja, kúpy, ponuky na kúpu, nadobudnutia na komerčné účely, vystavovania na verejnosti na komerčné účely, využitia na komerčný zisk a predaj, držby na predaj a ponuky na predaj; pod výrobkami z tuleňov sa rozumejú exempláre uvedené v prílohe č. 1.

(2) Ministerstvo môže v odôvodnených prípadoch udeliť výnimku zo zákazu uvedeného v odseku 1 iba pre výrobky z tuleňov, pri ktorých dovozca preukáže, že sú výsledkom tradičného lovu uskutočňovaného Inuitmi.

§ 6

**Licencia na spracovanie, balenie alebo opätovné balenie kaviáru**

(1) Spracovať, baliť alebo opätovne baliť kaviár[[23]](#footnote-24)) v Slovenskej republike určený na vývoz, opätovný vývoz alebo obchod v rámci Európskej únie možno len na základe rozhodnutia ministerstva o udelení licencie na kaviár.

(2) Ministerstvo udelí licenciu na kaviár žiadateľovi, ak

a) spĺňa podmienku bezúhonnosti podľa § 3 ods. 4, ak je žiadateľom právnická osoba, podmienku bezúhonnosti musí spĺňať fyzická osoba oprávnená konať za právnickú osobu;

b)  preukáže, že balenie a označovanie obalov z kaviáru je podľa osobitného predpisu [[24]](#footnote-25)) a

c) žiadosť o udelenie licencie na kaviár obsahuje predpísané náležitosti.

(3) Žiadosť o udelenie licencie na kaviár sa podáva najmenej 30 dní pred plánovanou činnosťou a možno ju podať aj na obvodnom úrade, ktorý plní úlohy jednotného kontaktného miesta. [[25]](#footnote-26)) Žiadosť sa podáva písomne a obsahuje

1. údaje o spôsobe získavania, spracovávania a uchovávania kaviáru a o jeho predpokladanom množstve,
2. popis zabezpečenia balenia a označovania podľa osobitného predpisu, 24)
3. identifikačné údaje o žiadateľovi,
4. miesto prevádzky,
5. súhlas žiadateľa, že ministerstvo poskytne informácie o držiteľovi licencie na kaviár Európskej komisii a Sekretariátu dohovoru.

(4) Prílohou žiadosti o udelenie licencie na kaviár je výpis z registra trestov nie starší ako tri mesiace.

(5) Ministerstvo rozhodne o udelení licencie na kaviár a pridelí evidenčný kód žiadateľovi, ktorý spĺňa podmienky podľa odseku 2, inak žiadosť rozhodnutím zamietne. Licencia na kaviár obsahuje aj evidenčný kód, dobu platnosti licencie, údaje podľa odseku 3 a podmienky pri prevádzkovaní činnosti.[[26]](#footnote-27))

(6) Držiteľ licencie na kaviár je povinný bezodkladne písomne oznámiť ministerstvu zmeny v údajoch podľa odseku 3 písm. c) a d) a pripravovanú zmenu v údajoch a v podmienkach licencie na kaviár. Ministerstvo posúdi závažnosť oznámených zmien a do 30 dní odo dňa doručenia oznámenia začne konanie o zmene licencie na kaviár, ak nie sú splnené dôvody na začatie konania o zrušenie licencie na kaviár.

(7) Platnosť licencie na kaviár zaniká dňom

a) keď fyzická osoba, ktorá je držiteľom licencie zomrela, bola pozbavená spôsobilosti na právne úkony alebo ktorej bola spôsobilosť na právne úkony obmedzená, alebo právnická osoba, ktorá je držiteľom licencie zanikla,

b) ktorým uplynula lehota jej platnosti alebo

c) nadobudnutia právoplatnosti rozhodnutia o zrušení licencie na kaviár, ak v rozhodnutí nie je uvedený neskorší deň zániku platnosti.

(8) Ministerstvo začne konanie o zrušenie licencie na kaviár, ak

a) držiteľ získal licenciu na kaviár na základe nepravdivých údajov uvedených v žiadosti alebo v pripojených dokladoch,

b) fyzická osoba – podnikateľ alebo fyzická osoba, ktorá je oprávnená konať za právnickú osobu, ktorej bola udelená licencia na kaviár, prestala spĺňať podmienku bezúhonnosti podľa § 3 ods. 4,

c) držiteľ licencie na kaviár vykonáva činnosť v rozpore s rozhodnutím o udelení licencie,

d) držiteľ licencie na kaviár požiada o jej zrušenie,

e) sa v konaní o zmene licencie na kaviár

1. preukáže neplnenie podmienok podľa odseku 2 písm. a) a b) a odseku 3 písm. b) alebo

2. navrhovaná zmena údajov podľa odseku 3 písm. a) je v rozpore s osobitným predpisom,22)

f) držiteľovi licencie na kaviár bola uložená pokuta alebo iná sankcia za porušenie povinností zabezpečujúcich ochranu druhov alebo reguláciu obchodu s výrobkami z tuleňov podľa tohto zákona alebo osobitného predpisu.17)

(9) Ministerstvo môže začať konanie o zrušenie licencie na kaviár ak držiteľ licencie na kaviár neplní povinnosti podľa odseku 11 riadne a včas.

(10) Ak bola licencia na kaviár zrušená podľa odseku 8 písm. a) až c), možno ďalšiu licenciu tomu istému žiadateľovi udeliť až po uplynutí dvoch rokov odo dňa nadobudnutia právoplatnosti rozhodnutia o zrušení licencie na kaviár.

(11) Držiteľ licencie na kaviár je povinný viesť záznamy podľa osobitného predpisu[[27]](#footnote-28)) a uchovávať ich po dobu piatich rokov od zániku platnosti licencie na kaviár alebo od zrušenia tejto licencie. Držiteľ licencie na kaviár vykoná záznamy o zmenách v deň zmeny.

§ 7

**Konanie o vydaní povolenia na dovoz, povolenie na vývoz a potvrdenie na opätovný vývoz exemplárov**

(1) Povolenie na dovoz, povolenie na vývoz a potvrdenie na opätovný vývoz sa vydáva na základe žiadosti, vo forme vyplneného formulára žiadosti.[[28]](#footnote-29)) Pre živé exempláre, ktoré sa nezameniteľne označujú podľa § 14, podáva žiadateľ osobitnú žiadosť pre každý exemplár.

(2) Žiadosť o vydanie povolenia alebo potvrdenia podľa odseku 1 obsahuje aj údaje o

a) pôvode exemplára podľa § 13 a kóde a spôsobe označenia podľa § 14,

b) účele dovozu, vývozu alebo opätovného vývozu,

c) predpokladanom dátume dovozu, vývozu alebo opätovného vývozu, opise podmienok prepravy, najmä pre živý exemplár,

d) zamietnutí žiadosti žiadateľovi[[29]](#footnote-30)) ak sa týka exemplárov, pre ktoré bola v minulosti obdobná žiadosť o vydanie povolenia alebo potvrdenia podľa odseku 1 zamietnutá a údaje o zamietnutí žiadosti inej osobe, ak táto skutočnosť vyplýva z listín, ktoré má žiadateľa k dispozícii vo vzťahu k exempláru.

(3) Prílohou žiadosti sú listinné dôkazy[[30]](#footnote-31)) preukazujúce splnenie podmienok na vydanie povolenia alebo potvrdenia podľa odseku 1.

(4) Listinný dôkaz vydaný výkonným orgánom mimo územia Slovenskej republiky môže byť v anglickom, vo francúzskom alebo v španielskom jazyku.

(5) Žiadosť sa podáva najmenej 30 dní pred plánovanou činnosťou. Konanie sa začína doručením kompletnej žiadosti.

(6) Povolenie alebo potvrdenie podľa odseku 1 obsahuje najmä

a) názov dohovoru, alebo aj jeho skratku "CITES", a údaj o tom, či ide o povolenie na dovoz, povolenie na vývoz alebo potvrdenie na opätovný vývoz,

b) identifikačné údaje o dovozcovi, vývozcovi alebo opätovnom vývozcovi,

c) názov štátu dovozu, štátu vývozu alebo štátu opätovného vývozu a miesto určenia,

d) názov a opis exemplára, presnú špecifikáciu množstva, hmotnosti a pôvodu podľa § 13 a pri exemplároch vybraných druhov spôsob a kód označenia podľa § 14,

e) účel dovozu, vývozu alebo opätovného vývozu,

f) podmienky určené podľa tohto zákona alebo osobitného predpisu, [[31]](#footnote-32))

g) číslo povolenia alebo potvrdenia, dobu jeho platnosti, dátum vydania, názov, odtlačok pečiatky ministerstva, meno, priezvisko a podpis zodpovedného zamestnanca.

(7) Ministerstvo vydá povolenie alebo potvrdenie podľa odseku 1 ak sú splnené podmienky podľa tohto zákona a osobitného predpisu22) a nie je daný iný dôvod pre zamietnutie žiadosti podľa odseku 11. Ak sa žiadateľovi vyhovuje v plnom rozsahu, vzťahuje sa na rozhodnutie o vydaní povolenia alebo potvrdenia všeobecný predpis o správnom konaní[[32]](#footnote-33)) a do spisu zakladá jeden rovnopis rozhodnutia. Rozhodnutie o vydaní povolenia alebo potvrdenia nadobúda právoplatnosť dňom doručenia.

(8) Uzavretá kúpna zmluva nemá vplyv na rozhodovanie o udelení povolenia alebo potvrdenia podľa tohto zákona alebo osobitného predpisu 22) okrem prípadov, keď bola kúpna zmluva uzatvorená pred obmedzením dovozu exemplárov, ktoré sú predmetom kúpnej zmluvy.

(9) Povolenie alebo potvrdenie podľa odseku 1 sa vydáva na úradnom tlačive. Údaje v tomto tlačive sa uvádzajú v štátnom jazyku a v anglickom jazyku.

(10) Súčasťou povolenia alebo potvrdenia podľa odseku 1 môžu byť aj osobitné prílohy.

(11) Ministerstvo rozhodne o zamietnutí žiadosti o vydanie povolenia alebo potvrdenia podľa odseku 1, ak nie sú splnené podmienky na jeho vydanie podľa tohto zákona alebo osobitného predpisu 22) alebo ak bol exemplár, ktorý je predmetom žiadosti, nadobudnutý v rozpore s týmto zákonom alebo osobitným predpisom. [[33]](#footnote-34))

(12) Odvolanie proti rozhodnutiu o zamietnutí vydania povolenia alebo potvrdenia podľa odseku 1 nemá odkladný účinok.

(13) Žiadateľ o vydanie povolenia alebo potvrdenia podľa odseku 1 je povinný bez zbytočného odkladu oznámiť ministerstvu zmenu bydliska, sídla, zmenu osoby určenej na prijímanie písomností alebo akúkoľvek obdobnú skutočnosť nevyhnutnú na riadne doručovanie písomností.

(14) Ak by sa doručovanie žiadateľovi o vydanie povolenia alebo potvrdenia podľa odseku 1 spájalo s ťažkosťami alebo s prieťahmi alebo ak ide o žiadateľa so sídlom v cudzine, môže mu ministerstvo uložiť, aby si zvolil na prijímanie písomností zástupcu, ktorému ich možno bez ťažkostí a prieťahov doručovať. Ak si ho žiadateľ nezvolí, budú sa preňho písomnosti ukladať na ministerstve s účinkami doručenia; o tom je ministerstvo povinné ho poučiť.

§ 8

**Konanie o zmene, zrušení alebo zániku povolenia na dovoz, povolenia na vývoz a potvrdenia na opätovný vývoz exemplárov**

(1) Ministerstvo na návrh účastníka konania alebo z vlastného podnetu ním vydané povolenie alebo potvrdenie podľa § 7 ods. 1 zmení alebo zruší, ak

a) dôjde k zmene skutočností rozhodných na jeho vydanie,

b) sa preukáže, že neboli splnené podmienky na jeho vydanie podľa tohto zákona alebo osobitného predpisu22) alebo

c) oprávnený nedodržuje podmienky určené v povolení alebo potvrdení.

(2) Náklady, ktoré vznikli ministerstvu so zmenou alebo zrušením povolenia alebo potvrdenia podľa § 7 ods. 1, uhrádza ministerstvo. Náklady, ktoré vznikli účastníkovi konania so zmenou alebo zrušením povolenia alebo potvrdenia podľa § 7 ods. 1, uhrádza účastník konania.

(3) Platnosť povolenia alebo potvrdenia podľa § 7 ods. 1 zaniká

a) dňom, keď sa ministerstvo dozvedelo od oprávnenej osoby o skončení vykonávania povolenej činnosti,

b) uplynutím doby platnosti povolenia alebo potvrdenia,

c) smrťou oprávnenej osoby, jej vyhlásením za mŕtvu, pozbavením spôsobilosti na právne úkony alebo zánikom právnickej osoby, ktorej bolo povolenie alebo potvrdenie vydané, alebo

d) ak vydávajúci orgán alebo Európska komisia po konzultácii s týmto orgánom určí, že bolo vydané na základe nesprávneho predpokladu splnenia podmienok na jeho vydanie.[[34]](#footnote-35))

§ 9

**Konanie o udelení výnimky zo zákazu komerčných činností a konanie o udelenie súhlasu na premiestnenie živých exemplárov na území Európskej únie**

(1) Ministerstvo rozhodne o udelení výnimky zo zákazu komerčných činností[[35]](#footnote-36)) vydaním potvrdenia, [[36]](#footnote-37)) ak

a) sú splnené podmienky ustanovené v osobitnom predpise,35)

b) neexistujú žiadne iné dôvody týkajúce sa ochrany druhov, ktoré by bránili vydaniu potvrdenia.

(2) Žiadosť o udelenie výnimky zo zákazu komerčných činností obsahuje aj

a) evidenčné číslo určené vedeckým orgánom[[37]](#footnote-38)),

b) údaje o pôvode exemplára podľa § 13 a kóde a spôsobe označenia podľa § 14,

c) údaje a doklady preukazujúce splnenie podmienok na udelenie výnimky zo zákazu komerčných činností.

(3) Ministerstvo rozhodne o udelení súhlasu na premiestnenie[[38]](#footnote-39)) živých exemplárov na území Európskej únie vydaním potvrdenia, ak

a) sú splnené podmienky ustanovené v osobitnom predpise,38)

b) neexistujú iné dôvody týkajúce sa ochrany druhov, ktoré by bránili vydaniu potvrdenia.

(4) Žiadosť o udelenie súhlasu na premiestnenie živých exemplárov obsahuje aj

a) evidenčné číslo určené vedeckým orgánom,

b) údaje o pôvode exemplára podľa § 13 a kóde a spôsobe označenia podľa § 14,

c) čas a spôsob premiestnenia exemplára,

d) opis pestovného zariadenia alebo chovného zariadenia, v ktorom budú živé exempláre umiestnené.

(5) Žiadateľ podáva žiadosť podľa odseku 2 a 4 vo forme vyplneného formulára žiadosti. [[39]](#footnote-40)) Pre živé exempláre, ktoré sa nezameniteľne označujú podľa § 14, podáva žiadateľ osobitnú žiadosť pre každý exemplár.

(6) Na konanie o udelenie výnimky zo zákazu komerčných činností alebo na  konanie o udelenie súhlasu na premiestnenie živých exemplárov na území Európskej únie sa primerane vzťahujú ustanovenia § 7 ods. 2 písm. d), odseky 3, 4, 5, 7 až 9 a 11 až 14 a § 8.

**Evidencia, preukázanie pôvodu a nezameniteľné označenie exemplárov**

§ 10

**Spoločné ustanovenia o evidencii exemplárov**

(1) Ten, kto drží exemplár alebo s ním nakladá (ďalej len "držiteľ exemplára"), je povinný viesť evidenciu podľa tohto zákona a požiadať vedecký orgán podľa § 23 o pridelenie evidenčného čísla; tieto povinnosti sa nevzťahujú na držiteľa licencie na kaviár.

(2) Múzeá s prírodovedným zameraním pri zbierkovej činnosti vedú evidenciu o exemplároch rastlín a živočíchov podľa osobitného predpisu. [[40]](#footnote-41))

(3) Za vedenie evidencie v botanických záhradách, arborétach, stredných školách s prírodovedným zameraním a vysokých školách s prírodovedným zameraním, v Slovenskej akadémii vied a v ďalších vedeckých inštitúciách, ktoré vykonávajú vedecko-výskumnú činnosť, sa považuje zoznam pestovaných a držaných exemplárov rastlín alebo chovaných a držaných exemplárov živočíchov, ktorý obsahuje najmä názov výskumnej úlohy, v rámci ktorej sa zber alebo odchyt exemplárov uskutočnil, meno riešiteľa výskumnej úlohy, zoznam druhov exemplárov, ich počet, lokalitu, kde boli zbierané alebo odchytené, zoznam inak nadobudnutých exemplárov. Zoznam sa odovzdáva každoročne, najneskôr do konca marca nasledujúceho roka, príslušnému obvodnému úradu životného prostredia.

(4) Držiteľ exemplára je povinný

a) na žiadosť orgánu štátnej správy podľa § 16 písm. a) až d)

1. preukázať svoju totožnosť dokladom totožnosti, [[41]](#footnote-42))

2. predložiť evidenciu o exemplároch podľa tohto zákona,

3. umožniť mu vykonať podrobnú identifikáciu a označenie exemplára,

4. preukázať spôsob nadobudnutia exemplára písomným dokladom podľa § 11 ods. 1 písm. b) alebo § 12 ods. 2,

b) uchovávať evidenciu o exemplároch, ktoré mal v držbe po dobu piatich rokov od vykonania posledného zápisu,

c) oznámiť bez zbytočného odkladu akékoľvek zmeny svojich identifikačných údajov vedeckému orgánu.

(5) Ak je držiteľ exemplára povinný uviesť v evidencii o exemplári údaje o totožnosti nového držiteľa exemplára, je oprávnený vyžadovať od neho preukázanie totožnosti; bez preukázania totožnosti nemôže exemplár odovzdať novému držiteľovi.

(6) Na držiteľa exemplára, ktorý nemá trvalý pobyt alebo sídlo na území Slovenskej republiky sa nevzťahujú povinnosti podľa odseku 1, ak sa na území Slovenskej republiky nezdržuje dlhšie ako šesť mesiacov.

§ 11

**Evidencia o exemplároch rastlín**

(1) Evidenciu o exemplároch rastlín tvorí

a) evidenčný zoznam exemplárov rastlín (ďalej len "evidenčný zoznam"),

b) písomný doklad preukazujúci spôsob nadobudnutia exemplárov rastlín, ktorý obsahuje najmä

1. evidenčné číslo držiteľa exemplára,

2. meno, priezvisko a trvalý pobyt fyzickej osoby alebo názov, alebo obchodné meno, sídlo a miesto podnikania právnickej osoby, od ktorej exemplár rastliny nadobudla a evidenčné číslo tejto osoby,

3. vedecké meno druhu exemplára,

4. počet nadobudnutých exemplárov,

5. údaje preukazujúce pôvod exemplára podľa § 13 ods. 1, ak sú známe,

6. dátum nadobudnutia exemplára, [[42]](#footnote-43))

7. spôsob nadobudnutia exemplára.

(2) Evidenčný zoznam vedie držiteľ živých exemplárov rastlín druhov uvedených v prílohe A osobitného predpisu.10) Evidenčný zoznam predkladá držiteľ týchto exemplárov raz ročne do 31. januára príslušnému obvodnému úradu životného prostredia na overenie a potvrdenie správnosti vedenia evidencie za predchádzajúci kalendárny rok. Obvodný úrad životného prostredia overí a potvrdí správnosť vedenia evidencie v evidenčnom zozname odtlačkom pečiatky úradu, podpisom zodpovedného pracovníka a uvedie dátum potvrdenia.

(3) Evidenciu o exemplároch rastlín podľa odseku 1 písm. b) vedú držitelia exemplárov rastlín neuvedení v odseku 2.

(4) Držiteľ exemplára zapíše exemplár rastliny do evidenčného zoznamu v deň jeho nadobudnutia.

(5) Držiteľ exemplára vyradí exemplár rastliny z evidenčného zoznamu v deň jeho predaja, vývozu, úhynu alebo v deň, keď nastal iný dôvod jeho vyradenia.

(6) Podnikateľ,ktorý predáva a nakupuje exempláre, vedie evidenciu v evidenčnom zozname ním označenom v záhlaví slovom „obchod“ oddelene od evidenčných zoznamov exemplárov rastlín určených na iné účely.

§ 12

**Evidencia o živých exemplároch živočíchov**

(1) Evidenciu o živých exemplároch živočíchov tvorí

a) druhová karta exemplára živočícha (ďalej len "druhová karta"),

b) kniha chovu a držby exemplára živočícha (ďalej len "kniha chovu").

(2) Evidenciu o živých exemplároch živočíchov, o ktorých sa nevedie evidencia podľa odseku 1, tvorí písomný doklad preukazujúci spôsob nadobudnutia exemplárov živočíchov; obsahuje najmä

a) evidenčné číslo držiteľa exemplára,

b) meno, priezvisko a trvalý pobyt fyzickej osoby alebo názov, alebo obchodné meno, sídlo a miesto podnikania právnickej osoby, od ktorej exemplár živočícha nadobudla, evidenčné číslo tejto osoby,

c) vedecké meno druhu exemplára,

d) počet nadobudnutých exemplárov,

e) údaje preukazujúce pôvod exemplára podľa § 13 ods. 1, ak sú známe,

f) dátum nadobudnutia exemplára,

g) spôsob nadobudnutia exemplára,

h) údaje o nezameniteľnom označení exemplára, ak je označený.

(3) Druhovú kartu vedie držiteľ živých exemplárov plazov, vtákov a cicavcov okrem exemplárov druhov, ktoré sú uvedené v zozname podľa § 17 ods. 4 písm. i). Tento držiteľ exemplára oznamuje každú zmenu údajov v druhovej karte príslušnému obvodnému úradu životného prostredia doručením oznámenia o zapísanej zmene alebo doručením príslušnej časti druhovej karty s vyznačenou zmenou, písomne alebo v elektronickej forme, do 7 dní odo dňa zápisu zmeny, a ak ide o podnikateľa podľa odseku 6 do 30 dní odo dňa zápisu zmeny.

(4) Držiteľ exemplára zapíše exemplár plaza, vtáka a cicavca do druhovej karty v deň jeho narodenia, vyliahnutia alebo iného nadobudnutia.

(5) Držiteľ exemplára vyradí exemplár plaza, vtáka a cicavca z druhovej karty v deň jeho predaja, vývozu, úhynu alebo v deň, keď nastal iný dôvod jeho vyradenia.

(6) Podnikateľ, ktorý predáva a nakupuje exempláre, vedie evidenciu v druhovej karte označenej v záhlaví slovom "obchod" oddelene od evidencie v druhových kartách exemplárov živočíchov určených na iné účely. Prevádzkovateľ chovnej alebo rehabilitačnej stanice[[43]](#footnote-44)) vedie evidenciu v druhovej karte označenej v záhlaví slovom „rehabilitácia“ oddelene od druhových kariet exemplárov živočíchov určených na iné účely. Zmeny v druhovej karte oznamuje prevádzkovateľ chovnej alebo rehabilitačnej stanice obvodnému úradu životného prostredia doručením kópie aktualizovanej druhovej karty raz za štvrťrok.

(7) Knihu chovu vedie držiteľ živých exemplárov bezstavovcov, rýb a obojživelníkov, okrem exemplárov druhov, ktoré sú uvedené v zozname podľa § 17 ods. 4 písm. i). Držiteľ exemplára podľa prvej vety predkladá knihu chovu príslušnému obvodnému úradu životného prostredia raz ročne do 31. januára na overenie a potvrdenie správnosti vedenia evidencie v nej za predchádzajúci kalendárny rok. Obvodný úrad životného prostredia overí a potvrdí správnosť vedenia evidencie v knihe chovu odtlačkom pečiatky úradu, podpisom zodpovedného pracovníka a uvedie dátum potvrdenia.

(8) Držiteľ exemplárov živočíchov uvedených v odseku 7 zapisuje do knihy chovu

a) evidenčné číslo držiteľa exemplára,

b) novonadobudnuté exempláre živočíchov v deň ich nadobudnutia,

c) každú zmenu v stave exemplárov živočíchov v deň zmeny s uvedením jej dátumu a hmotnosti alebo množstva exemplárov živočíchov, ktorých sa zmena týka,

d) vyradenie exemplárov v deň ich vyradenia z držby s uvedením dátumu, dôvodu, hmotnosti alebo množstva vyradených exemplárov, evidenčného čísla nového držiteľa exemplára, mena a priezviska, názvu alebo obchodného mena, trvalého pobytu, sídla alebo miesta podnikania nového držiteľa exemplára,

e) dátum a hmotnosť alebo množstvo exemplárov živočíchov v deň úhynu, straty, úniku alebo odcudzenia,

f) údaj o pôvode exemplára živočícha,[[44]](#footnote-45)) ak je známy,

g) iný údaj o chove.

(9) Podnikateľ, ktorý predáva a nakupuje exempláre, vedie evidenciu v knihe chovu ním označenej v záhlaví slovom "obchod" oddelene od knihy chovu exemplárov živočíchov určených na iné účely.

§ 13

**Preukázanie pôvodu exemplárov**

(1) Držiteľ exemplára je za podmienok a spôsobom ustanoveným podľa odseku 2 a 15 povinný preukázať na požiadanie orgánu štátnej správy podľa § 16 pôvod exemplára.44)

(2) Držiteľ exemplára preukazuje pôvod exemplára platným dokladom podľa osobitného predpisu.[[45]](#footnote-46)) Ak ide o živé exempláre plazov, vtákov a cicavcov uvedených v prílohe A osobitného predpisu,10) ktoré nemajú takýto doklad a nie sú uvedené v prílohe osobitného predpisu, [[46]](#footnote-47)) držiteľ exemplára preukazuje pôvod exemplára preukazom o pôvode exemplára živočícha (ďalej len „preukaz o pôvode“). Preukaz o pôvode je verejnou listinou.

(3) Držiteľ exemplára je povinný písomne požiadať príslušný obvodný úrad životného prostredia o vydanie preukazu o pôvode podľa odseku 2 bez zbytočného odkladu po nadobudnutí exemplára a jeho označení podľa § 14; to neplatí ak ide o choré, poranené alebo inak poškodené  exempláre, ktoré sú umiestnené v chovných alebo rehabilitačných staniciach43) najviac šesť mesiacov.

(4) Pôvod exemplára v preukaze o pôvode určuje obvodný úrad životného prostredia podľa osobitného predpisu44) na základe písomných podkladov predložených držiteľom exemplára. Obvodný úrad životného prostredia určí pôvod exemplára a označí ho

1. kódom „W“ po predložení povolenia príslušného štátneho orgánu na odchyt alebo zber daného exemplára z voľnej prírody,
2. kódom „I“ po predložení dokladu o tom, že exemplár sa stal vlastníctvom štátu; kód „I“ sa používa spolu s iným kódom (napríklad „I/W“) a pri posudzovaní pôvodu potomstva je určujúci kód uvedený za lomkou,
3. kódom „F“, ak aspoň jeden z rodičov má v doklade podľa odseku 2 uvedený kód pôvodu „W“, „R“ alebo „N“ určený podľa doterajších predpisov, alebo ak po konzultácii s vedeckým orgánom nespĺňa kritériá uvedené v osobitnom predpise, [[47]](#footnote-48))
4. kódom „C“ ak po konzultácii s vedeckým orgánom exemplár spĺňa kritériá uvedené v osobitnom predpise, 47) alebo
5. v súlade so stanoviskom ministerstva, ak
   1. nie je možné určiť pôvod podľa písmen a) až d),
   2. ak doklad stráca platnosť podľa osobitného predpisu[[48]](#footnote-49)) alebo

3. ak jeden z rodičov má v preukaze o pôvode vydanom pred 1. júlom 2002 uvedené, že má pôvod neznámy.

(5) Ak aspoň jeden z rodičov má určený pôvod označený kódom „O“, [[49]](#footnote-50)) ktorý sa používa spolu s iným kódom, pri posudzovaní pôvodu potomstva je určujúci kód uvedený za lomkou.

(6) Držiteľ exemplára je povinný na požiadanie orgánu štátnej správy podľa § 16 preukázať preukazom o pôvode, že oznámil držbu exemplára podľa § 31 ods. 4.

(7) Obvodný úrad životného prostredia vydá preukaz o pôvode po overení údajov v písomných dokladoch predložených držiteľom exemplára do 30 dní od doručenia kompletných podkladov podľa odseku 4 písm. a) až d) a  do 60 dní od doručenia žiadosti o vydanie preukazu o pôvode podľa odseku 4 písm. e). Ak ministerstvo nemôže vydať stanovisko podľa odseku 4 na základe jemu dostupných podkladov, konzultuje vydanie stanoviska s iným členským štátom alebo treťou krajinou a informuje o tom obvodný úrad životného prostredia. V takom prípade môže byť lehota predĺžená až do ukončenia konzultácie, maximálne však do 120 dní. Ak preukaz o pôvode nemožno vydať v ustanovenej lehote, obvodný úrad životného prostredia je povinný o tom držiteľa exemplára s uvedením dôvodov písomne upovedomiť. Ak podklady na vydanie preukazu o pôvode zaslané obvodnému úradu životného prostredia nie sú kompletné, obvodný úrad životného prostredia bezodkladne písomne požiada držiteľa exemplára o doplnenie chýbajúcich dokladov. Ak preukaz o pôvode nemožno vydať, obvodný úrad životného prostredia je povinný o tom držiteľa exemplára s uvedením dôvodov písomne upovedomiť.

(8) Držiteľ exemplára je pri overovaní údajov podľa odseku 7 povinný poskytnúť nevyhnutnú súčinnosť, najmä manipulovať s exemplárom alebo manipulovať so zariadením, v ktorom je exemplár umiestnený.

(9) Preukaz o pôvode je neplatný, ak

1. nie je potvrdený odtlačkom pečiatky obvodného úradu životného prostredia a podpisom zodpovedného zamestnanca alebo
2. sa preukáže, že pôvod exemplára bol určený v rozpore s odsekom 4, alebo bol preukaz vydaný na základe nepravdivých údajov alebo v ňom nie sú uvedené úplné alebo pravdivé údaje.

(10) Ak sa preukážu skutočnosti uvedené v odseku 9 písm. b), krajský úrad životného prostredia písomne vyhlási preukaz o pôvode, ako aj preukaz o pôvode, ktorý bol vydaný na jeho základe, za neplatný. Držiteľ neplatného preukazu o pôvode je povinný na písomnú výzvu krajského úradu životného prostredia odovzdať jeho originál.

(11) Obvodný úrad životného prostredia môže vydať nový preukaz o pôvode na exemplár, ktorého preukaz o pôvode je neplatný, ak vyšli najavo nové skutočnosti alebo dôkazy nevyhnutné na preukázanie pôvodu exemplára podľa odseku 4.

(12) Pri každej zmene držiteľa exemplára je pôvodný držiteľ povinný odovzdať novému držiteľovi spolu s exemplárom aj preukaz o pôvode. Nový držiteľ exemplára je oprávnený nadobudnúť exemplár len spolu s preukazom o pôvode a zapísať do neho svoje evidenčné číslo, dátum nadobudnutia a poradové číslo exemplára v druhovej karte. Preukaz o pôvode sprevádza exemplár pri každom jeho premiestnení. Pri strate alebo krádeži exemplára je posledný držiteľ exemplára povinný bez zbytočného odkladu doručiť originál preukazu o pôvode príslušnému obvodnému úradu životného prostredia.

(13) Ak exemplár živočícha uhynie a držiteľ exemplára si ho nechce ponechať ako dermoplastický preparát v celku, je povinný odovzdať preukaz o pôvode príslušnému obvodnému úradu životného prostredia; ak si ho ponecháva ako dermoplastický preparát v celku, je povinný vyznačiť dátum úhynu v preukaze o pôvode, ktorý bude ďalej slúžiť na preukázanie jeho pôvodu.

(14) Ak exemplár pre ktorý bol vydaný preukaz o pôvode opustí územie Slovenskej republiky na dlhšie ako 30 dní, držiteľ exemplára je povinný odovzdať preukaz o pôvode miestne príslušnému obvodnému úradu životného prostredia.

(15) Povinnosť preukazovať pôvod exemplára preukazom o pôvode podľa odseku 2 sa nevzťahuje na držiteľa exemplára, ktorý nemá trvalý pobyt alebo sídlo v Slovenskej republike; to neplatí pre držiteľa, ktorý sa zdržuje na území Slovenskej republiky dlhšie ako šesť mesiacov.

(16) Držiteľ exemplára, na ktorého sa nevzťahuje povinnosť preukazovať pôvod exemplára dokladmi podľa odseku 2, je povinný preukázať orgánu štátnej správy podľa § 16 spôsob nadobudnutia exemplára písomným dokladom, ktorý obsahuje údaje uvedené v § 11 ods. 1 písm. b) alebo § 12 ods. 2.

§ 14

**Nezameniteľné označenie exemplárov**

(1) Držiteľ živých exemplárov vtákov uvedených v prílohe B osobitného predpisu,10) ktoré boli narodené a odchované v zajatí alebo boli narodené v zajatí,44) držiteľ živých exemplárov stavovcov uvedených v prílohe A osobitného predpisu10) a držiteľ exemplárov, na ktoré sa vzťahuje označovanie exemplárov podľa osobitného predpisu, [[50]](#footnote-51)) je povinný zabezpečiť ich nezameniteľné označenie bezodkladne po ich nadobudnutí; táto povinnosť sa nevzťahuje na exempláre druhov uvedené v zozname podľa § 17 ods. 4 písm. i). Náklady na nezameniteľné označenie exemplára znáša držiteľ exemplára.

(2) Súčasťou nezameniteľného označenia vybraných exemplárov druhov podľa § 17 ods. 4 písm. i) je profil DNA, ktorým sa preukazuje identita a rodičovstvo exemplára. Za týmto účelom je držiteľ exemplára povinný zabezpečiť odobratie vzorky[[51]](#footnote-52)) pod dohľadom zamestnanca obvodného úradu životného prostredia, ktorý o tom vyhotoví záznam. Dokladom preukazujúcim rodičovstvo exemplára je písomný výsledok DNA profilu. Dokladom preukazujúcim identitu exemplára je potvrdenie o uložení vzorky v laboratóriu, potvrdenie o uložení DNA v laboratóriu alebo písomný výsledok DNA profilu. Doklad preukazujúci rodičovstvo exemplára alebo identitu exemplára je držiteľ exemplára povinný predložiť obvodnému úradu životného prostredia spolu so žiadosťou o vydanie preukazu o pôvode, inak do 30 dní odo dňa jeho vyhotovenia. Náklady na stanovenie DNA profilu exemplára podľa tohto odseku znáša držiteľ exemplára.

(3) Pri strate alebo znehodnotení nezameniteľného označenia držiteľ exemplára bezodkladne písomne informuje obvodný úrad životného prostredia. Exemplár sa označí novým nezameniteľným označením spôsobom uvedeným v odseku 1. O novom nezameniteľnom označení exemplára vedie obvodný úrad životného prostredia osobitnú evidenciu, zapíše túto zmenu do preukazu o pôvode a bezodkladne informuje orgán štátnej správy podľa § 16 písm. d) a vedecký orgán.

(4) Nezameniteľné označenie exemplára sa nesmie opätovne použiť, to neplatí, ak exemplár uhynul alebo bol usmrtený a ponecháva sa ako dermoplastický preparát v celku.

(5) Ak označenie podľa osobitného predpisu22) nie je vhodné z dôvodov špecifických fyzických a etologických vlastností označovaného exemplára alebo jeho rodičov, obvodný úrad životného prostredia určí iné označenie na základe stanoviska vedeckého orgánu a túto skutočnosť zaznamená do druhovej karty a preukazu o pôvode alebo do knihy chovu. Ak môže byť exemplár bezpečne nezameniteľne označený neskôr, uvedie v týchto dokladoch termín, v akom musí byť nezameniteľne označený, alebo inú vhodnú podmienku.

(6) Držiteľ exemplára, ktorý nemá trvalý pobyt alebo sídlo v Slovenskej republike a nezdržuje sa na území Slovenskej republiky dlhšie ako šesť mesiacov, je povinný zabezpečiť nezameniteľné označenie exemplára len ak táto povinnosť vyplýva z osobitného predpisu.22)

§ 15

**Licencia na výrobu krúžkov alebo distribúciu krúžkov**

(1) Nezameniteľné označenie podľa § 14 ods. 1 týkajúce sa exemplárov vtákov[[52]](#footnote-53)) odchovaných na území Slovenskej republiky môže pochádzať len od výrobcov alebo distribútorov, ktorým bola rozhodnutím ministerstva udelená licencia na ich výrobu alebo distribúciu (ďalej len „licencia na krúžky“).

(2) Ministerstvo udelí licenciu na krúžky žiadateľovi, ak

a) spĺňa podmienku bezúhonnosti podľa § 3 ods. 4, ak je žiadateľom právnická osoba, podmienku bezúhonnosti musí spĺňať fyzická osoba oprávnená konať za právnickú osobu,

b)  preukáže, že popis zabezpečenia jedinečnosti a nedeliteľnosti krúžkov je podľa osobitného predpisu52) a

c) žiadosť o udelenie licencie na krúžky obsahuje predpísané náležitosti.

(3) Žiadosť o udelenie licencie na krúžky sa podáva najmenej 30 dní pred plánovanou činnosťou a možno ju podať aj na obvodnom úrade, ktorý plní úlohy jednotného kontaktného miesta.25) Žiadosť sa podáva písomne a obsahuje

1. určenie, či ide o výrobu krúžkov alebo distribúciu krúžkov,
2. údaje o druhu krúžkov, spôsobe ich výroby a popis zabezpečenia ich jedinečnosti a nedeliteľnosti podľa osobitného predpisu, 52)
3. identifikačné údaje o žiadateľovi,
4. miesto prevádzky,
5. súhlas žiadateľa na sprístupnenie údajov o žiadateľovi vedeckému orgánu.

(4) Prílohou žiadosti o udelenie licencie na krúžky je výpis z registra trestov nie starší ako tri mesiace.

(5) Ministerstvo rozhodne o udelení licencie na krúžky a pridelí evidenčný kód žiadateľovi, ktorý spĺňa podmienky podľa odseku 2, inak žiadosť rozhodnutím zamietne. Licencia na krúžky obsahuje aj evidenčný kód výrobcu krúžkov alebo distribútora krúžkov, dobu platnosti licencie, vzor označenia krúžkov, údaje podľa odseku 3 a ďalšie prípadné podmienky prevádzkovania činnosti.

(6) Držiteľ licencie na krúžky je povinný bezodkladne písomne oznámiť ministerstvu zmeny v údajoch podľa odseku 3 písm. c) a d). Držiteľ licencie na krúžky je povinný písomne oznámiť aj pripravovanú zmenu v údajoch a v podmienkach licencie na krúžky. Ministerstvo posúdi závažnosť oznámených zmien a do 30 dní odo dňa doručenia oznámenia začne konanie o zmene licencie na krúžky, ak nie sú splnené dôvody na začatie konania o zrušenie licencie na krúžky.

(7) Platnosť licencie na krúžky zaniká dňom

a) keď fyzická osoba, ktorá je držiteľom licencie, zomrela, bola pozbavená spôsobilosti na právne úkony alebo ktorej bola spôsobilosť na právne úkony obmedzená, alebo právnická osoba, ktorá je držiteľom licencie, zanikla,

b) ktorým uplynula lehota jej platnosti, alebo

c) nadobudnutia právoplatnosti rozhodnutia o zrušení licencie na krúžky, ak v rozhodnutí nie je uvedený neskorší deň zániku platnosti.

(8) Ministerstvo začne konanie o zrušenie licencie na krúžky, ak

a) držiteľ získal licenciu na krúžky na základe nepravdivých údajov uvedených v žiadosti alebo v pripojených dokladoch,

b) fyzická osoba – podnikateľ alebo fyzická osoba, ktorá je oprávnená konať za právnickú osobu, ktorej bola udelená licencia, prestala spĺňať podmienku bezúhonnosti podľa § 3 ods. 4,

c) držiteľ licencie na krúžky vykonáva činnosť v rozpore s rozhodnutím o udelení licencie,

d) držiteľ licencie na krúžky požiada o jej zrušenie,

e) sa v konaní o zmene licencie na krúžky preukáže neplnenie podmienok pre udelenie licencie podľa odseku 2 písm. a) a b) a odseku 3 písm. b),

f) držiteľovi licencie na krúžky bola uložená pokuta alebo iná sankcia za porušenie povinností zabezpečujúcich ochranu druhov alebo reguláciu obchodu s výrobkami z tuleňov podľa tohto zákona alebo osobitného predpisu. 17)

(9) Ministerstvo môže začať konanie o zrušenie licencie na krúžky ak si držiteľ licencie na krúžky neplní povinnosti podľa odseku 11 riadne a včas.

(10) Ak bola licencia na krúžky zrušená podľa odseku 8 písm. a) až c), možno ďalšiu licenciu tomu istému žiadateľovi udeliť až po uplynutí dvoch rokov odo dňa nadobudnutia právoplatnosti rozhodnutia o zrušení licencie na krúžky.

(11) Držiteľ licencie na krúžky je povinný viesť register vyrobených alebo distribuovaných krúžkov, ktorého súčasťou sú aj identifikačné údaje osoby, ktorej bol krúžok pridelený. Údaje z tohto registra je povinný sprístupniť orgánom štátnej správy podľa § 16. Držiteľ licencie na krúžky zasiela údaje z registra vedeckému orgánu štvrťročne.

(12) Ministerstvo uverejňuje vo svojom vestníku zoznam výrobcov a distribútorov krúžkov, ktorým bola udelená licencia na krúžky.

**Orgány štátnej správy a vedecký orgán**

§ 16

**Orgány štátnej správy**

Orgány štátnej správy na úseku ochrany druhov a na úseku regulácie obchodu s výrobkami z tuleňov sú

a) ministerstvo,

b) krajský úrad životného prostredia,

c) obvodný úrad životného prostredia,

d) Slovenská inšpekcia životného prostredia (ďalej len "inšpekcia").

§ 17

**Ministerstvo**

(1) Ministerstvo

1. riadi výkon štátnej správy a výkon štátneho dozoru na úseku ochrany druhov a na úseku obchodu s výrobkami z tuleňov,
2. vo veciach štátnej správy a v rámci plnenia úloh vyplývajúcich z dohovoru, členstva Slovenskej republiky v Európskej únii na úseku ochrany druhov a na úseku obchodu s výrobkami z tuleňov a zabezpečenia koordinácie týchto úloh s príslušnými orgánmi štátnej správy
3. rozhoduje o zákaze držby exemplárov podľa § 4,
4. rozhoduje o udelení výnimky zo zákazu obchodu s výrobkami z tuleňov podľa § 5 ods. 2,
5. overuje osvedčenia na výrobky z tuleňov podľa osobitného predpisu[[53]](#footnote-54)) a uchováva kópie vydaných osvedčení,
6. rozhoduje o udelení licencie na kaviár a prideľuje evidenčný kód23) podľa § 6 a vedie o tom evidenciu,
7. rozhoduje o vydaní, zmene, zrušení alebo platnosti povolenia na dovoz, povolenia na vývoz alebo potvrdenia na opätovný vývoz podľa § 7 a 8 a vedie o tom evidenciu,
8. posudzuje platnosť povolenia na dovoz, povolenia na vývoz alebo potvrdenia na opätovný vývoz vydaného výkonným orgánom štátu dovozu, vývozu alebo opätovného vývozu,
9. rozhoduje o udelení, zmene, zrušení alebo platnosti výnimky zo zákazu komerčných činností alebo súhlasu na premiestnenie živých exemplárov na území Európskej únie podľa § 9, vedie o tom evidenciu a oznamuje výkonnému orgánu členského štátu miesto, kde sa má exemplár umiestniť ak je vydaný súhlas na jeho premiestnenie,
10. uznáva zamietnutie žiadostí o vydanie povolenia alebo potvrdenia orgánmi iných členských štátov,
11. vydáva stanovisko pri určovaní pôvodu exemplára pri vydávaní preukazu o pôvode podľa § 13 ods. 4 písm. e),
12. môže nariadiť odobratie vzorky alebo poskytnutie súčinnosti pri jej odbere na vykonanie analýzy krvi alebo iného tkaniva (profil DNA) pre účely zabezpečenia nezameniteľného označenia druhov exemplárov podľa § 14 ods. 2,
13. rozhoduje o udelení licencie na krúžky a prideľuje evidenčné číslo výrobcom krúžkov alebo distribútorom krúžkov podľa § 15 a vedie o tom evidenciu,
14. spravuje exempláre druhov vo vlastníctve štátu a rozhoduje o ich použití v rozsahu ustanovenom v § 28,
15. je výkonným orgánom Slovenskej republiky podľa dohovoru, zabezpečuje spoluprácu so Sekretariátom dohovoru a s výkonnými orgánmi iných štátov, vypracúva výročnú správu o plnení záväzkov vyplývajúcich z dohovoru,
16. zabezpečuje prostredníctvom Poradného zboru pre dohovor6) najmä

13a. spoluprácu pri identifikácii exemplárov uvedených v prílohách osobitného predpisu10) pre potreby orgánov štátnej správy na úseku ochrany druhov, najmä pri colných kontrolách na hraniciach,

13b. vypracúvanie odborných podkladov, analýz, prognóz a informácií o exemplároch pre ministerstvo a vedecký orgán,

13c. prípravu materiálov na konferenciu členských štátov dohovoru,prípadne na iné zasadnutia členských štátov dohovoru,

13d. posudzovanie vhodnosti zaradenia pôvodných druhov rastlín a živočíchov do príloh k dohovoru,

13e. posudzovanie stavu a vývoja jednotlivých druhov a navrhovanie opatrení na výskum, monitoring, ochranu, zachovanie alebo zlepšenie stavu biodiverzity a jej rozumné využívanie,

1. zúčastňuje sa na medzinárodnej spolupráci, na uskutočňovaní medzinárodných programov, projektov a dohovorov vo veciach ochrany druhov,
2. je výkonným orgánom Slovenskej republiky podľa osobitného predpisu, 22) ak § 19 a 20 neustanovuje inak,
3. vypracúva správy o legislatívnych, regulačných a administratívnych opatreniach na uplatňovanie dohovoru a osobitného predpisu 4) a je príslušným orgánom pre komunikáciu s Európskou Komisiou a Sekretariátom dohovoru,
4. informuje Európsku komisiu o zamietnutí žiadostí o vydanie povolenia alebo potvrdenia podľa § 7 a 9 a o vydaných licenciách na kaviár,
5. menuje zástupcov do poradných skupín a pomocných výborov Európskej komisie,
6. oznamuje mená a adresy ustanovených výkonných orgánov a vedeckých orgánov, ako aj všetky zmeny v poskytnutých údajoch Európskej komisii,
7. prijíma a eviduje oznámenia o dovoze exemplárov,
8. vedie záznamy o úmrtnosti živých živočíchov pri dovoze do Európskej únie,
9. vyhodnocuje údaje o nedovolenom obchode s exemplármi a prijíma potrebné opatrenia,
10. ustanovuje najmenej jeden vedecký orgán (23) alebo taký počet vedeckých orgánov, ktorý je nevyhnutný na plnenie úloh vyplývajúcich z dohovoru, osobitného predpisu22) a tohto zákona,
11. monitoruje v spolupráci s inšpekciou, obvodným úradom životného prostredia, orgánmi Policajného zboru a colnými orgánmi dodržiavanie ustanovení dohovorua osobitného predpisu, 4) informuje Sekretariát dohovoru a Európsku komisiu o opatreniach prijatých príslušnými orgánmi v súvislosti so závažnými porušeniami osobitného predpisu 4) a o výsledkoch prešetrenia na základe upozornenia Európskej komisie,
12. vedie evidenciu osôb, ktorým bola uložená sankcia za protiprávne konanie podľa tohto zákona alebo osobitného predpisu[[54]](#footnote-55)) pre potreby orgánov štátnej správy v súčinnosti s obvodným úradom životného prostredia, inšpekciou a colnými úradmi,
13. zúčastňuje sa na medzinárodnej spolupráci, na uskutočňovaní medzinárodných programov, projektov a dohovorov,
14. plní ďalšie úlohy vyplývajúce z dohovoru alebo osobitného predpisu, 4) ak ich plnenie nezabezpečuje orgán štátnej správy podľa § 16 písm. b) až d).
15. prijíma potrebné opatrenia na informovanie verejnosti o ustanoveniach dohovoru, osobitného predpisu4) a tohto zákona,
16. je orgánom štátneho dozoru podľa § 22 vo veciach výkonu štátnej správy podľa písmena b).

(2) Evidencia podľa odseku 1 písm. b) bod 5, 7, 21 a 26 obsahuje najmä

a) meno a priezvisko fyzickej osoby alebo názov, obchodné meno podnikateľa a právnickej osoby a ich evidenčné číslo určené vedeckým orgánom,

b) dátum narodenia alebo identifikačné číslo, ak ide o právnickú osobu,

c) adresu trvalého pobytu fyzickej osoby,

d) adresu sídla alebo miesta podnikania podnikateľa a právnickej osoby,

e) adresu miesta povoleného chovu alebo pestovania živých exemplárov druhov uvedených v prílohe A osobitného predpisu 10) z voľnej prírody,

f) údaje o druhu, množstve a pôvode exemplárov,

g) účel dovozu, vývozu a opätovného vývozu exemplárov,

h) číslo povolenia alebo potvrdenia alebo iného rozhodnutia,

i) deň právoplatnosti rozhodnutia o uložení sankcie, označenie orgánu štátnej správy, ktorý uložil sankciu, druh sankcie, za aké protiprávne konanie bola sankcia uložená.

(3) Údaje

a) podľa odseku 2 písm. e) sa nevyžadujú na účely evidencie podľa odseku 1 písm. b) bod 21 a 26,

b) podľa odseku 2 písm. i) sa nevyžadujú na účely evidencie podľa odseku 1 písm. b) bod 5, 7 a 21.

(4) Všeobecne záväzný právny predpis, ktorý vydá ministerstvo, ustanoví

1. podrobnosti o zapisovaní vedcov a vedeckých inštitúcií do osobitného zoznamu podľa § 3,
2. zoznam vybraných druhov, ktorých držba exemplárov sa zakazuje,
3. podrobnosti o podmienkach na chov a pestovanie živých exemplárov, ktoré má podnikateľ povinnosť zverejniť podľa § 4 ods. 2 písm. a),
4. podrobnosti o vedení záznamov držiteľom licencie na kaviár podľa § 6 ods. 11,
5. podrobnosti

1. o náležitostiach a podávaní žiadostí o vydanie povolenia na dovoz, povolenia na vývoz a potvrdenia na opätovný vývoz,

2. o vzore úradného tlačiva prílohy povolenia na dovoz, povolenia na vývoz alebo potvrdenia na opätovný vývoz,

1. zoznam určených colných úradov na uskutočnenie kontrol a formalít pri dovoze exemplárov do Európskej únie a ich vývoze alebo opätovnom vývoze z Európskej únie a tranzite,
2. podrobnosti o náležitostiach podávaní žiadostí o udelenie výnimky zo zákazu komerčných činností alebo udelenie súhlasu na premiestnenie exemplára,
3. podrobnosti o vedení evidencie exemplárov, o ich nezameniteľnom označení, ako aj o preukaze o pôvode,
4. zoznam druhov, pre ktoré sa nemusí viesť evidencia, zoznam druhov, ktoré sa nezameniteľne neoznačujú a zoznam vybraných druhov, ktoré sa označujú DNA profilom,
5. podrobnosti o registri vyrobených alebo distribuovaných krúžkov,
6. podrobnosti o náležitostiach potvrdenia orgánu veterinárnej správy o vhodnosti chovného zariadenia podľa § 21 ods. 3 písm. a).

§ 18

**Krajský úrad životného prostredia**

Krajský úrad životného prostredia

a) vykonáva v druhom stupni štátnu správu vo veciach, v ktorých v prvom stupni konajú obvodné úrady životného prostredia,

b) vo veciach štátnej správy na úseku ochrany druhov

1. vyhlasuje za neplatné preukazy o pôvode,

2. môže nariadiť odobratie vzorky alebo poskytnutie súčinnosti pri jej odbere na vykonanie analýzy krvi alebo iného tkaniva (profil DNA) pre účely zabezpečenia nezameniteľného označenia druhov exemplárov podľa § 14 ods. 2,

c) je orgánom štátneho dozoru podľa § 22 vo veciach, v ktorých zabezpečuje výkon štátnej správy.

§ 19

**Obvodný úrad životného prostredia**

Obvodný úrad životného prostredia

a) vo veciach štátnej správy na úseku ochrany druhov a na úseku obchodu s výrobkami z tuleňov a zabezpečenia koordinácie plnenia úloh vyplývajúcich z dohovoru a členstva Slovenskej republiky v Európskej únii s príslušnými orgánmi štátnej správy

1. vydáva preukaz o pôvode podľa § 13 ods. 7 a určuje pôvod exemplára podľa § 13 ods. 4,
2. je výkonným orgánom podľa osobitného predpisu12) ak ide o určovanie pôvodu pri vydávaní preukazov o pôvode,
3. môže nariadiť odobratie vzorky alebo poskytnutie súčinnosti pri jej odbere na vykonanie analýzy krvi alebo iného tkaniva (profil DNA) pre účely zabezpečenia nezameniteľného označenia druhov exemplárov podľa § 14 ods. 2,
4. vyhotovuje a uchováva kópie písomného výsledku DNA profilu, potvrdenia o uložení vzorky v laboratóriu a potvrdenia o uložení DNA v laboratóriu a vedie evidenciu o nezameniteľnom označení (§ 14 ods. 2 a 3),
5. je výkonným orgánom na úseku dohľadu nad nezameniteľným označovaním exemplárov a posudzovania vhodnosti metódy označenia exemplárov, [[55]](#footnote-56))
6. je príslušným orgánom podľa osobitného predpisu, [[56]](#footnote-57))
7. overuje a potvrdzuje správnosť vedenia evidencie o exemplároch rastlín a o exemplároch živočíchov a eviduje zmeny v nej podľa § 12 ods. 2 a § 13 ods. 3 a 7,
8. uchováva kópie evidenčných zoznamov, preukazov o pôvode, kníh chovu a druhových kariet a priebežne zasiela ich kópie vedeckému orgánu,
9. rozhoduje o zaistení exemplára a o zhabaní exemplára,
10. informuje bez zbytočného odkladu ministerstvo o uložení sankcie za protiprávne konanie podľa tohto zákona zaslaním kópie právoplatného rozhodnutia alebo kópie bloku o pokute,
11. podnikne primerané opatrenia na zabezpečenie dodržiavania ustanovení osobitného predpisu[[57]](#footnote-58)) a tohto zákona a začne konanie ak ide o podozrenie z ich porušovania,

b) je orgánom štátneho dozoru podľa § 22 vo veciach, v ktorých zabezpečuje výkon štátnej správy,

c) ukladá osobám sankcie podľa tohto zákona (§ 24 a 25).

§ 20

**Inšpekcia**

Inšpekcia

a) zabezpečuje výkon štátneho dozoru na úseku ochrany druhov a na úseku obchodu s výrobkami z tuleňov podľa § 22,

b) v rozsahu svojej pôsobnosti podľa písmena a) a v rámci plnenia úloh vyplývajúcich z dohovoru a členstva Slovenskej republiky v Európskej únii na úseku ochrany druhov a na úseku obchodu s výrobkami z tuleňov a zabezpečenia koordinácie týchto úloh s príslušnými orgánmi štátnej správy

1. je výkonným orgánom podľa osobitného predpisu, [[58]](#footnote-59))

2. kontroluje vydávanie osvedčení podľa osobitného predpisu , [[59]](#footnote-60))

3. komunikuje s kontrolnými orgánmi strán dohovoru v rozsahu svojej pôsobnosti,

4. informuje bez zbytočného odkladu ministerstvo o uložení sankcie za protiprávne konanie podľa tohto zákona zaslaním kópie právoplatného rozhodnutia alebo kópie bloku o pokute,

c) môže nariadiť odobratie vzorky alebo poskytnutie súčinnosti pri jej odbere na vykonanie analýzy krvi alebo iného tkaniva (profil DNA) pre účely zabezpečenia nezameniteľného označenia druhov exemplárov podľa § 14 ods. 2,

d) rozhoduje o zaistení exemplára a o zhabaní exemplára,

e) je príslušným orgánom podľa osobitného predpisu, 56)

f) ukladá osobám sankcie podľa tohto zákona (§ 24 a 25).

§ 21

**Úlohy ďalších orgánov na úseku ochrany druhov a na úseku regulácie obchodu s výrobkami z tuleňov**

(1) Colný úrad[[60]](#footnote-61))

a) kontroluje dodržiavanie podmienok pri dovoze, vývoze, opätovnom vývoze a tranzite exemplárov v spolupráci s orgánmi veterinárnej a rastlinolekárskej starostlivosti v súlade s osobitným predpisom; 4) pri kontrole postupuje tak, aby živé exempláre prešli colným konaním s najkratším možným zdržaním, aby sa vylúčilo nebezpečenstvo ich úniku, poranenia, poškodenia zdravia alebo nevhodného zaobchádzania s nimi,

b) kontroluje, či exempláre prechádzajúce cez hranicu Európskej únie sprevádza platný doklad na dovoz, vývoz, opätovný vývoz alebo tranzit a či obsah zásielky, najmä druh a množstvo, zodpovedá údajom uvedeným v povolení, v potvrdení alebo v oznámení o dovoze; v prípade pochybností si vyžiada stanovisko vedeckého orgánu alebo ministerstva,

c) pri vstupe po vyplnení kolónky 27 vráti prvú kópiu pre držiteľa povolenia na dovoz dovozcovi a originál povolenia na dovoz, povolenia na vývoz alebo potvrdenia na opätovný vývoz zo štátu vývozu alebo opätovného vývozu bez zbytočného odkladu zašle ministerstvu,

d) pri vstupe po vyplnení kolónky 14 vráti kópiu pre držiteľa oznámenia o dovoze dovozcovi a originál oznámenia o dovoze, povolenia na vývoz alebo potvrdenia na opätovný vývoz zo štátu vývozu alebo opätovného vývozu bez zbytočného odkladu zašle ministerstvu,

e) pri výstupe po vyplnení kolónky 27 vráti originál a prvú kópiu pre držiteľa povolenia na vývoz alebo potvrdenia na opätovný vývoz vývozcovi alebo opätovnému vývozcovi a ich druhú kópiu určenú pre výkonný orgán štátu vývozu alebo opätovného vývozu zašle bez zbytočného odkladu ministerstvu,

f) bez zbytočného odkladu zašle ministerstvu ostatné doklady, ktoré mu boli predložené v súlade s týmto zákonom, osobitným predpisom 4) alebo dohovorom,

g) bez zbytočného odkladu písomne informuje ministerstvo o tom, že zistil dovoz, vývoz, opätovný vývoz alebo tranzit exemplárov alebo výrobkov z tuleňov v rozpore s týmto zákonom alebo osobitným predpisom4) vyhotoví o tom zápis, zásielku zaistí a zabezpečí umiestnenie živých zaistených exemplárov vo vhodných priestoroch,

h) bez zbytočného odkladu zašle ministerstvu právoplatné rozhodnutie o prepadnutí tovaru alebo veci alebo o zhabaní tovaru alebo veci, ktorým je exemplár alebo výrobok z tuleňov a zabezpečí umiestnenie živých exemplárov v záchytnom stredisku[[61]](#footnote-62)),

i) je príslušný na odmietnutie zásielky exemplárov, ak sú dopravené do miesta vstupu do Európskej únie bez príslušných platných povolení alebo potvrdení,

j) podnikne opatrenia na zabezpečenie dodržiavania ustanovení osobitného predpisu 4) tohto zákona a začne konanie ak ide o podozrenie z ich porušovania, 57)

k) zabezpečuje v spolupráci s ministerstvom a vedeckým orgánom informovanie verejnosti na určených colných úradoch o ustanoveniach dohovoru a osobitného predpisu, 4)

l) je príslušným orgánom podľa osobitného predpisu. 56)

(2) Colný kriminálny úrad[[62]](#footnote-63))

a) zabezpečuje úlohy vyplývajúce z tohto zákona a osobitného predpisu, 4)

b) je oprávnený vyžadovať preukázanie pôvodu exemplára, spôsobu nadobudnutia exemplára alebo registrácie exemplára.

(3) Úlohy na úseku ochrany druhov plnia aj veterinárne orgány, [[63]](#footnote-64)) a to tak, že

a) miestne príslušný orgán veterinárnej správy po fyzickej obhliadke písomne potvrdí žiadateľovi o vydanie povolenia na dovoz živých exemplárov druhov uvedených v prílohe A s kódom pôvodu „C“ a v prílohe B osobitného predpisu, 10) že predpokladané chovné zariadenie živého exemplára v mieste určenia je vhodne vybavené na jeho riadnu ochranu a starostlivosť,

b) veterinárny inšpektor hraničnej inšpekčnej stanice kontroluje, či sú živé živočíchy prepravované v súlade s podmienkami uvedenými v povolení alebo v potvrdení. [[64]](#footnote-65))

§ 22

**Výkon štátneho dozoru**

(1) Štátny dozor je zisťovanie, ako osoby dodržiavajú tento zákon, osobitný predpis4) a povinnosti vyplývajúce z povolenia a potvrdenia alebo z iného rozhodnutia vydaného podľa tohto zákona a osobitného predpisu. [[65]](#footnote-66))

(2) Zamestnanci orgánov štátnej správy podľa § 16 a nimi poverené osoby majú právo na účely výkonu štátneho dozoru

a) požadovať preukázanie totožnosti kontrolovanej osoby a jej zamestnancov,

b) vstupovať na pozemky, do objektov a zariadení, kde sa nakladá s exemplármi, vrátane obydlí používaných na podnikanie alebo na inú hospodársku činnosť, ak sa na to nevyžaduje povolenie podľa osobitného predpisu, [[66]](#footnote-67))

c) vykonávať potrebné zisťovania,

d) požadovať splnenie povinností podľa tohto zákona a osobitného predpisu,4)

e) požadovať potrebné vyjadrenia, informácie, údaje a vysvetlenia, ktoré sa týkajú uplatňovania tohto zákona a osobitného predpisu, 4)

f) požadovať od kontrolovanej osoby a jej zamestnancov predloženie prvopisov dokladov a iných písomností potrebných na výkon štátneho dozoru a požadovať ich kópie,

g) nazerať do príslušných dokladov,

h) odobrať potrebné vzorky,

i) vyzvať kontrolovanú osobu, aby odovzdala exempláre, ktoré má v držbe, a prvopisy dokladov a iných písomností, ktoré sa týkajú exemplárov,

j) po výzve podľa písmena i) prevziať a odniesť aj mimo priestorov kontrolovanej osoby exempláre a prvopisy dokladov a iných písomností,

k) odňať exempláre a prvopisy dokladov, ak ich kontrolovaný subjekt neodovzdal dobrovoľne,

l) používať technické prostriedky na zhotovenie fotodokumentácie, videodokumentácie a zvukových záznamov potrebných na výkon štátneho dozoru, ak ich použitie nezakazuje osobitný predpis, [[67]](#footnote-68))

m) požadovať súčinnosť kontrolovanej osoby a jej zamestnancov.

(3) Kontrolovaná osoba a jej zamestnanci sú povinní

a) zamestnancom orgánov štátnej správy na úseku ochrany druhov a nimi povereným osobám

1. preukázať svoju totožnosť, 41)

2. umožniť vykonanie štátneho dozoru,

3. umožniť vstupovanie na pozemky, do objektov a zariadení, v ktorých sa nakladá s exemplármi, vrátane obydlí používaných na podnikanie alebo na inú hospodársku činnosť, ak sa na to nevyžaduje povolenie podľa osobitných predpisov, 66)

4. vytvoriť vhodné materiálne a technické podmienky na výkon štátneho dozoru,

5. odovzdať na ich výzvu exempláre a prvopisy dokladov a iných písomností,

6. umožniť odňatie exemplára a prvopisov dokladov a iných písomností, ak ich neodovzdali dobrovoľne,

7. poskytnúť súčinnosť pri identifikácii a kontrole živých exemplárov a manipulovať s nimi,

8. umožniť používanie technických prostriedkov na zhotovenie fotodokumentácie, videodokumentácie a zvukových záznamov potrebných na výkon štátneho dozoru, ak ich použitie nezakazuje osobitný predpis, 66)

b) vykonať nariadenia orgánu štátnej správy podľa odseku 5 písm. a) a b) a podať o nich a o ich výsledku v určenej lehote správu orgánu štátnej správy vykonávajúcemu štátny dozor,

c) zdržať sa konania, ktoré zakázal alebo obmedzil orgán štátnej správy podľa odseku 5 písm. c).

(4) Zamestnanci orgánov štátnej správy a nimi poverené osoby sú povinní

a) oznámiť najneskôr v deň začatia výkonu štátneho dozoru kontrolovanej osobe alebo jej zamestnancom začatie kontroly a preukázať sa služobným preukazom alebo osobitným písomným poverením,

b) vydať kontrolovanej osobe potvrdenie o prevzatí exemplárov, prvopisov dokladov a iných písomností a zabezpečiť ich riadnu ochranu pred stratou, zničením, poškodením alebo zneužitím,

c) odovzdať kontrolovanej osobe prvopisy dokladov a iných písomností podľa odseku 2 písm. h) až j), ak nie sú potrebné na ďalšie konanie o priestupku, o inom správnom delikte alebo o zhabaní podľa tohto zákona,

d) odovzdať kontrolovanej osobe exempláre podľa odseku 2 písm. h) až j), ak nie sú potrebné na ďalšie konanie o priestupku alebo o inom správnom delikte podľa tohto zákona, ak nebolo rozhodnuté o ich zaistení, prepadnutí alebo zhabaní,

e) oboznámiť kontrolovanú osobu so zisteniami pri výkone štátneho dozoru,

f) zachovávať mlčanlivosť o veciach, ktoré sa dozvedeli pri výkone štátneho dozoru.

(5) Orgán štátnej správy môže písomne

a) nariadiť zachovanie pôvodného stavu až do objasnenia veci alebo zdokumentovania stavu v čase výkonu štátneho dozoru,

b) nariadiť vykonanie opatrení na odstránenie nedostatkov ihneď alebo v lehote ním určenej vrátane

1. nariadenia kontrolovanej osobe uviesť veci do pôvodného stavu, ak je to možné a účelné,

2. zabezpečenia vykonania určitých opatrení na náklady kontrolovanej osoby, ak tá nekonala v určenej lehote,

c) zakázať alebo obmedziť nakladanie s exemplármi, najmä predať ich alebo iným spôsobom ich previesť do držby inej osoby, a to najneskôr do skončenia kontroly alebo skončenia konania podľa § 24 až 27.

(6) Ak kontrolovaná osoba nesúhlasí so zisteniami pri výkone štátneho dozoru alebo s opatreniami podľa odseku 5, môže sa k nim vyjadriť v čase oboznámenia so zisteniami pri výkone štátneho dozoru alebo v lehote určenej orgánom štátnej správy vykonávajúcim štátny dozor. Vyjadrenie nemá odkladný účinok.

(7) Orgán štátnej správy môže uložiť kontrolovanej osobe a jej zamestnancom za marenie, rušenie alebo iné sťaženie výkonu štátneho dozoru alebo za nesplnenie povinnosti podľa odseku 3 poriadkovú pokutu do 2000 eur. Poriadkovú pokutu možno uložiť aj opakovane. Poriadková pokuta je príjmom štátneho rozpočtu.

(8) Na plnenie konkrétnej úlohy v rámci výkonu štátneho dozoru môže orgán štátnej správy prizvať zamestnancov iných právnických osôb alebo iné fyzické osoby s ich súhlasom, ak je to odôvodnené osobitnou povahou takej úlohy, a požadovať ich uvoľnenie najdlhšie na 12 pracovných dní v kalendárnom roku. Účasť zamestnancov právnických osôb na výkone štátneho dozoru sa považuje za iný úkon vo všeobecnom záujme, za ktorý im patrí náhrada mzdy, prípadne platu vo výške priemerného zárobku. [[68]](#footnote-69)) Iným fyzickým osobám za účasť na výkone štátneho dozoru patrí dohodnutá odmena. Poverené osoby majú nárok na cestovné náhrady podľa osobitného predpisu. [[69]](#footnote-70))

(9) Poverené osoby môžu vykonávať štátny dozor iba na základe písomného poverenia na vykonanie kontrolnej úlohy a pod vedením zamestnanca orgánu štátnej správy oprávneného vykonaním kontroly.

(10) Orgány štátnej správy pri výkone štátneho dozoru podľa tohto zákona a osobitného predpisu4) spolupracujú s ostatnými orgánmi štátnej správy, fyzickými osobami, právnickými osobami a podnikateľmi, ktoré sú povinné poskytnúť im súčinnosť, najmä

a) štátne orgány sú povinné poskytnúť bezplatne požadované podklady a informácie, ktoré zistili pri svojej činnosti,

b) štátne kontrolné orgány majú povinnosť oznamovať orgánom štátnej správy na úseku ochrany druhov výsledky kontrol, ktoré sa týkajú exemplárov, spolupracovať vrátane vykonávania spoločných kontrol,

c) vydavatelia tlače sú povinní na písomnú žiadosť orgánu štátnej správy na úseku ochrany druhov oznámiť identifikačné údaje objednávateľa inzerátu uverejneného pod značkou,

d) dopravcovia sú na písomnú žiadosť orgánu štátnej správy na úseku ochrany druhov povinní oznámiť najmä odosielateľov a adresátov a skutočných príjemcov nimi prepravovaných exemplárov, ako aj údaje o čase prepravy, množstve prepravovaných exemplárov a prípadne ďalšie údaje, ak sú im známe,

e) ozbrojené bezpečnostné zbory a iné ozbrojené zbory sú povinní v rámci svojej pôsobnosti poskytnúť orgánom štátnej správy na úseku ochrany druhov v nevyhnutnom rozsahu súčinnosť na zabezpečenie úloh podľa tohto zákona.

(11) Fyzické osoby, právnické osoby a podnikatelia sú povinné na výzvu orgánu štátnej správy na úseku ochrany druhov v lehote ním určenej podať vysvetlenie o skutočnostiach dôležitých na výkon štátneho dozoru alebo na objasnenie protiprávneho konania podľa tohto zákona, ako aj predložiť potrebné doklady súvisiace s podaným vysvetlením. Vysvetlenie môže odoprieť ten, kto by ním spôsobil nebezpečenstvo trestného stíhania sebe alebo blízkej osobe.

(12) Orgán štátnej správy je oprávnený osobu podľa odseku 11 predvolať na účel podania vysvetlenia alebo vyzvať na podanie vysvetlenia písomnou formou. Ak sa osoba dostaví na podanie vysvetlenia, má nárok na cestovné náhrady podľa osobitného predpisu. 69) Nárok na náhradu zaniká, ak ho oprávnená osoba neuplatní do troch dní odo dňa, keď sa dostavila na podanie vysvetlenia.

(13) Ak sa osoba na výzvu orgánu štátnej správy nedostaví bez náležitého ospravedlnenia na podanie vysvetlenia alebo ho nepodá v určenej lehote, môže jej tento orgán štátnej správy uložiť poriadkovú pokutu do 2000 eur, a to aj opakovane. Výnos poriadkovej pokuty je príjmom štátneho rozpočtu.

§ 23

**Vedecký orgán**

(1) Na účely tohto zákona plní úlohy vedeckého orgánu organizácia ochrany prírody a krajiny zriadená ministerstvom.

(2) Vedecký orgán

a) sa vyjadruje

1. k žiadosti o vydanie povolenia na dovoz, povolenia na vývoz a potvrdenia na opätovný vývoz,

2. k žiadosti o vydanie súhlasu na premiestnenie živých exemplárov na území Európskej Únie,

3. k návrhu na určenie záchytného strediska,

4. k nakladaniu so zhabanými exemplármi, najmä k ich navráteniu do voľnej prírody,

b) na základe žiadosti ministerstva sa vyjadruje aj k iným skutočnostiam týkajúcim sa ochrany exemplárov,

c) poskytuje odbornú pomoc orgánom štátnej správy pri uplatňovaní tohto zákona a osobitného predpisu, 22)

d) zhromažďuje odborné údaje o exemplároch,

e) spolupracuje s vedeckými orgánmi iných štátov, medzinárodnými organizáciami ochrany prírody a vedeckými inštitúciami,

f) v súčinnosti s ministerstvom priebežne sleduje povolený dovoz a vývoz exemplárov a navrhuje opatrenia na ochranu druhov,

g) navrhuje ministerstvu primerané opatrenia na obmedzenie vydávania povolení na vývoz exemplárov druhov uvedených v prílohe B osobitného predpisu10) napríklad navrhnutím vývozných kvót,

h) navrhuje primerané opatrenia na obmedzenie vydávania povolení na dovoz, ak ide o dovoz živých exemplárov, ktoré majú veľkú úmrtnosť počas prepravy alebo v zajatí neprežijú podstatnú časť svojho priemerného veku,

i) vedie evidenciu držiteľov exemplárov, evidenciu exemplárov a evidenciu údajov z registra vyrobených alebo distribuovaných krúžkov pre potreby orgánov štátnej správy podľa tohto zákona, colných orgánov, daňových orgánov, orgánov veterinárnej správy; evidencia osôb obsahuje údaje uvedené v § 17 ods. 2 písm. a) až e) a evidencia exemplárov obsahuje názov druhu a opis exemplára, spôsob jeho označenia, špecifikáciu jeho množstva alebo hmotnosti, pôvodu podľa § 13 a číslo dokladu, na základe ktorého bol určený, opis pestovného a chovného zariadenia, v ktorom je exemplár umiestnený, kópie preukazov o pôvode, druhových kariet, evidenčných zoznamov a kníh chovu; informácie z evidencie osôb poskytuje uvedeným orgánom na základe písomne odôvodnenej žiadosti; informácie z evidencie osôb nemožno poskytovať verejnosti,

j) určuje evidenčné číslo osobám uvedeným v písmene i); evidenčné číslo tvorí poradové číslo z evidencie osôb podľa písmena i) a posledné dvojčíslo kalendárneho roka, v ktorom bolo pridelené,

k) vypracúva podklady správ pre ministerstvo podľa § 17 ods. 1 písm. b) bod 13 a 17,

l) vypracúva návrhy na konferenciu členských štátov dohovoru a dáva stanoviská k návrhom iných štátov na konferencii členských štátov dohovoru,

m) určuje pre colné orgány hodnotu exemplárov na účely určenia ich colnej hodnoty,

n) je orgánom príslušným na komunikáciu so Sekretariátom dohovoru a s Európskou komisiou v rozsahu svojej pôsobnosti,

o) plní ďalšie úlohy ustanovené v dohovore a v osobitnom predpise. 22)

**Zodpovednosť za porušenie povinností**

§ 24

**Iné správne delikty**

(1) Obvodný úrad životného prostredia alebo inšpekcia uloží pokutu od 100 eur do 16 600 eur alebo prepadnutie exemplára podnikateľovi alebo právnickej osobe, ktorá sa dopustí protiprávneho konania tým, že

1. použije štítok na iný účel, ako je určený, [[70]](#footnote-71))
2. neplní riadne povinnosti pri zverejnení podmienok a informácií o predávaných živých exemplároch (§ 4 ods. 2 a 3),
3. uvedie nesprávne údaje v žiadosti o vydanie povolenia na dovoz, povolenia na vývoz, potvrdenia na opätovný vývoz alebo v oznámení o dovoze alebo v žiadosti o udelenie výnimky zo zákazu komerčných činností alebo o premiestnenie živého exemplára na území Európskej únie[[71]](#footnote-72))  (7 ods. 1 a 2 a § 9 ods. 2 , 4 a 5),
4. neoznámi predchádzajúce zamietnutie žiadosti o vydanie povolenia alebo potvrdenia (§ 7 ods. 2 písm. d) a § 9 ods. 6),
5. poruší podmienky určené v povolení alebo v potvrdení vydanom podľa tohto zákona a podľa osobitného predpisu , [[72]](#footnote-73))
6. pri dovoze, vývoze alebo opätovnom vývoze použije falzifikované alebo neplatné povolenie alebo potvrdenie alebo povolenie alebo potvrdenie, ktoré bolo zmenené bez súhlasu vydávajúceho orgánu, [[73]](#footnote-74)) alebo nesplní oznamovaciu povinnosť podľa § 2 ods. 5,
7. použije exempláre druhov uvedených v prílohe A osobitného predpisu10) na iný účel, ako je uvedené v povolení na dovoz,
8. použije falzifikované alebo neplatné povolenie alebo potvrdenie alebo povolenie alebo potvrdenie, ktoré bolo zmenené bez súhlasu vydávajúceho orgánu ako podklad na vydanie iného povolenia alebo potvrdenia na akýkoľvek iný úradný účel v súvislosti s týmto zákonom alebo osobitným predpisom, 71)
9. použije povolenie alebo potvrdenie na iný exemplár alebo na iný účel, ako je ten, na ktorý bolo vydané,
10. nevráti ministerstvu originál a všetky kópie neplatného alebo nepoužitého povolenia na dovoz, povolenia na vývoz alebo potvrdenia na opätovný vývoz, [[74]](#footnote-75))
11. nevedie evidenciu o exemplároch podľa tohto zákona alebo údaje v nej nie sú úplné alebo pravdivé (§ 10 ods. 3, § 11 a 12), alebo neplní povinnosti súvisiace s vedením evidencie (§ 10 ods. 1 a 3, ods. 4 písm. b) a c), § 11 ods. 2 a § 12 ods. 3, 6 a 7), alebo nesplní povinnosti držiteľa exemplára podľa § 10 ods. 4 písm. a) prvého až tretieho bodu,
12. odovzdá exemplár v rozpore s § 10 ods. 5,
13. nepožiada o vydanie preukazu o pôvode alebo nesplní povinnosť požiadať o vydanie preukazu bezodkladne po splnení podmienok určených zákonom (§ 13 ods. 2, 3, 15), alebo neposkytne súčinnosť pri jeho vydávaní (§ 13 ods. 8),
14. uvedie nepravdivé údaje v žiadosti o vydanie preukazu o pôvode,
15. nepreukáže oznámenie držby exemplára (§ 13 ods. 6),
16. nesplní si povinnosti pri zmene držiteľa exemplára alebo pri úhyne exemplára, na ktorého bol vydaný preukaz o pôvode (§ 13 ods. 12 a 13),
17. nesplní povinnosť odovzdať neplatný preukaz o pôvode alebo odovzdať preukaz o pôvode, ak exemplár opustí územie Slovenskej republiky (§ 13 ods. 10 a 14),
18. nesplní povinnosť zabezpečiť nezameniteľné označenie exemplára alebo povinnosť informovať o strate alebo znehodnotení tohto označenia (§ 14),
19. nesplní povinnosť odobratia vzorky alebo poskytnutia súčinnosti pri jej odbere pre účely zabezpečenia nezameniteľného označenia druhov exemplárov § 14 ods. 2 uloženú orgánom štátnej správy podľa § 16,
20. vyrába alebo distribuuje krúžky pre vtáky odchované na území Slovenskej republiky bez licencie na krúžky alebo v rozpore s rozhodnutím o jej udelení, alebo použije na nezameniteľné označenie vtákov krúžky od výrobcu alebo distribútora, ktorý nemá udelenú licenciu na krúžky, alebo neplní povinnosti pri vedení registra vyrobených alebo distribuovaných krúžkov alebo oznamovaní zmien v údajoch (§ 15),
21. nesplní iné povinnosti ustanovené osobitným predpisom, 4) ak sa nepostihujú podľa odseku 2.

(2) Obvodný úrad životného prostredia alebo inšpekcia uloží pokutu od 1 500 eur do 33 000 eur alebo prepadnutie exemplára podnikateľovi alebo právnickej osobe, ktorá sa dopustí protiprávneho konania tým, že

1. vykoná tranzit bez dokladov, ktoré sa na tranzit vyžadujú[[75]](#footnote-76)) (§ 2 ods. 1), alebo s falošnými, falzifikovanými, alebo s neplatnými dokladmi,
2. drží exemplár, ktorého držba je zakázaná podľa tohto zákona (§ 4 ods. 1 a § 17 ods. 4 písm. b)) alebo osobitného predpisu, 22)
3. dovezie výrobky z tuleňov bez výnimky udelenej ministerstvom (§ 5) alebo obchoduje s výrobkami z tuleňov v rozpore s osobitným predpisom, [[76]](#footnote-77))
4. spracúva, balí alebo opätovne balí kaviár bez licencie na kaviár alebo v rozpore s rozhodnutím o jej udelení, alebo neplní povinnosti pri vedení záznamov alebo oznamovaní zmien v údajoch (§ 6),
5. dovezie na územie Európskej únie alebo vyvezie alebo opätovne vyvezie z územia Európskej únie exemplár bez povolenia na dovoz, povolenia na vývoz alebo potvrdenia na opätovný vývoz , alebo bez oznámenia o dovoze, 73)
6. sfalšuje alebo zmení povolenie, potvrdenie, osvedčenie alebo rozhodnutie, alebo si dá vykonať neoprávnené zmeny v povolení, potvrdení alebo rozhodnutí vydanom podľa tohto zákona alebo osobitného predpisu,4)
7. kúpi, ponúkne na kúpu, nadobudne na komerčné účely, vystavuje na verejnosti na komerčné účely, využíva na komerčný zisk a predaj, drží na predaj, ponúka na predaj alebo prepravuje na účely predaja exemplár v rozpore s osobitným predpisom, 35)
8. premiestni exemplár v rozpore s osobitným predpisom, [[77]](#footnote-78))
9. nepreukáže spôsob nadobudnutia exemplára podľa § 10 ods. 4 písm. a) štvrtého bodu a § 13 ods. 16 alebo nepreukáže pôvod exemplára podľa § 13 ods. 2 a 15,
10. ako držiteľ exemplára použije nezameniteľné označenie exemplára v rozpore so zákonom,
11. nesplní povinnosti uložené pri výkone štátneho dozoru podľa § 22 ods. 3,
12. koná v rozpore s rozhodnutím vydaným pri výkone štátneho dozoru podľa § 22 ods. 5 alebo nezabezpečí vykonanie v ňom nariadených opatrení,
13. nevydá zaistený exemplár alebo neumožní jeho odňatie (§ 26 ods. 5 a 6), alebo koná v rozpore s rozhodnutím obvodného úradu životného prostredia alebo inšpekcie podľa § 26 ods. 8.

(3) Ak sa osoba dopustí iného správneho deliktu podľa odsekov 1 a 2 do dvoch rokov po tom, čo jej bola za rovnaký iný správny delikt uložená pokuta, môže jej byť uložená pokuta do výšky dvojnásobku hornej hranice pokuty.

(4) Prepadnutie exemplára možno uložiť vtedy, ak je exemplár vo vlastníctve toho, kto sa dopustil protiprávneho konania a exemplár bol

a) použitý alebo určený na spáchanie iného správneho deliktu alebo

b) získaný iným správnym deliktom, alebo bol nadobudnutý za exemplár získaný iným správnym deliktom.

(5) Prepadnutie exemplára nemožno uložiť, ak hodnota exemplára je v zjavnom nepomere k povahe tohto iného správneho deliktu.

(6) Vlastníkom prepadnutého exemplára sa stáva štát.

(7) Prepadnutie exemplára možno uložiť samostatne alebo spolu s pokutou.

(8) Ak nebolo za iný správny delikt uložené prepadnutie exemplára, obvodný úrad životného prostredia alebo inšpekcia môže rozhodnúť o zhabaní exemplára, ak nie je vo vlastníctve toho, kto sa dopustil protiprávneho konania, alebo ak ten, kto sa dopustil protiprávneho konania, je neznámy, a ak to vyžaduje bezpečnosť osôb alebo majetku alebo iný verejný záujem.

(9) O zhabaní exemplára nemožno rozhodnúť, ak od spáchania iného správneho deliktu uplynuli tri roky. Ustanovenie odseku 6 platí rovnako.

(10) Konanie o uložení sankcie možno začať najneskôr do dvoch rokov odo dňa, keď sa o porušení alebo nesplnení povinnosti podľa tohto zákona a osobitného predpisu 4) dozvedel príslušný obvodný úrad životného prostredia alebo inšpekcia, najneskôr do troch rokov odo dňa, keď došlo k porušeniu alebo nesplneniu povinnosti.

(11) Pri určení druhu sankcie a výšky pokuty sa prihliadne na závažnosť iného správneho deliktu, najmä na spôsob spáchania a jeho následok, na okolnosti za ktorých bol spáchaný a na spoločenskú hodnotu exemplára podľa § 29.

(12) Pokuta je splatná do 30 kalendárnych dní odo dňa nadobudnutia právoplatnosti rozhodnutia, ktorým bola uložená, ak orgán, ktorý pokutu uložil, neurčí dlhšiu lehotu jej splatnosti.

(13) Sankciu vymáha orgán, ktorý ju uložil. Výnos pokút je príjmom Environmentálneho fondu.

(14) Osoba, proti ktorej obvodný úrad životného prostredia alebo inšpekcia rozhodnutím vyslovila výrok o porušení tohto zákona a osobitného predpisu,4) je povinná uhradiť štátu trovy konania spojené s prerokovaním iného správneho deliktu alebo zhabania paušálnou sumou vo výške 30 eur. Trovy konania sú splatné v lehote splatnosti uloženej pokuty.

(15) Uhradené trovy konania podľa odseku 14 sú príjmom Environmentálneho fondu.

(16) Na doručenie sa použijú ustanovenia § 7 ods. 13 a 14.

(17) Za viac iných správnych deliktov podnikateľa alebo právnickej osoby prejednávaných v jednom konaní sa uloží sankcia vzťahujúca sa na iný správny delikt najprísnejšie postihnuteľný.

§ 25

**Priestupky**

(1) Obvodný úrad životného prostredia alebo inšpekcia uloží pokarhanie alebo pokutu od 20 eur do 5 000 eur fyzickej osobe, ktorá sa dopustí protiprávneho konania uvedeného v § 24 ods. 1.

(2) Obvodný úrad životného prostredia alebo inšpekcia uloží pokutu od 70 eur do 10 000 eur uloží fyzickej osobe, ktorá sa dopustí protiprávneho konania uvedeného v § 24 ods. 2.

(3) Ak sa fyzická osoba dopustí priestupku podľa odseku 1 alebo odseku 2 do dvoch rokov po tom, čo jej bola za rovnaký priestupok uložená sankcia, môže jej byť uložená pokuta do výšky dvojnásobku hornej hranice pokuty.

(4) Pokuta uložená za priestupok je splatná do 30 kalendárnych dní odo dňa nadobudnutia právoplatnosti rozhodnutia, ktorým bola uložená, ak orgán, ktorý pokutu uložil, neurčí dlhšiu lehotu jej splatnosti.

(5) Na priestupky a ich prejednávanie sa vzťahuje všeobecný predpis o priestupkoch, [[78]](#footnote-79)) ak § 25 neustanovuje inak.

(6) Sankciu vymáha orgán, ktorý ju uložil. Výnos pokút je príjmom Environmentálneho fondu.

(7) Na doručenie sa použijú ustanovenia § 7 ods. 13 a 14.

(8) V blokovom konaní za priestupky podľa tohto zákona možno uložiť pokutu do 150 eur.

(9) Pri určení druhu sankcie a výšky pokuty sa prihliadne na závažnosť priestupku, najmä na spôsob spáchania a jeho následok, na okolnosti, za ktorých bol spáchaný, na mieru zavinenia, na pohnútku, osobu páchateľa a na spoločenskú hodnotu exemplára podľa § 29.

§ 26

**Zaistenie exemplára**

(1) Obvodný úrad životného prostredia alebo inšpekcia môže na prerokovanie priestupku alebo iného správneho deliktu alebo pre potreby konania o zhabaní exemplára zaistiť exemplár spolu s prenosným zariadením, v ktorom sa nachádza v čase zaistenia.

(2) Obvodný úrad životného prostredia alebo inšpekcia môže exemplár zaistiť podľa odseku 1 bez ohľadu na práva tretích osôb.

(3) Obvodný úrad životného prostredia alebo inšpekcia vydá rozhodnutie o zaistení exemplára a doručí ho do vlastných rúk osobe, ktorej bol exemplár zaistený. Ak to vyžaduje naliehavá situácia, môže rozhodnutie o zaistení exemplára oznámiť ústne; deň ústneho oznámenia rozhodnutia je dňom oznámenia rozhodnutia. Písomné rozhodnutie musí obvodný úrad životného prostredia alebo inšpekcia vydať do piatich dní odo dňa ústneho oznámenia rozhodnutia. Proti tomuto rozhodnutiu možno podať odvolanie v lehote 15 kalendárnych dní odo dňa jeho doručenia; odvolanie nemá odkladný účinok.

(4) V rozhodnutí o zaistení exemplára sa uvedú dôvody, pre ktoré sa exemplár zaisťuje, a poučenie o právach a povinnostiach osoby, ktorej sa rozhodnutie týka. Rozhodnutie obsahuje aj upozornenie na možnosť predaja exemplára v prípade nezaplatenia pokuty.

(5) Osoba, ktorej bolo doručené alebo ústne oznámené rozhodnutie o zaistení exemplára podľa odseku 3, je povinná tento exemplár vydať obvodnému úradu životného prostredia alebo inšpekcii.

(6) Ak nie je obvodnému úradu životného prostredia alebo inšpekcii zaistený exemplár vydaný, možno ho držiteľovi exemplára odňať.

(7) Obvodný úrad životného prostredia alebo inšpekcia o vydaní alebo odňatí zaisteného exemplára vyhotoví úradný záznam, v ktorom uvedie najmä opis exemplára. Osobe, ktorá exemplár vydala alebo ktorej bol exemplár odňatý, vystaví obvodný úrad životného prostredia alebo inšpekcia potvrdenie o vydaní exemplára alebo o odňatí exemplára.

(8) Exemplár, ktorý možno podľa odseku 1 zaistiť, môže obvodný úrad životného prostredia alebo inšpekcia osobe ponechať a súčasne nariadiť, aby exemplár nepredávala alebo s ním iným spôsobom nenakladala. Odsek 7 platí primerane.

(9) Ak zaistený exemplár už nie je potrebný na ďalšie konanie podľa tohto zákona alebo ak sa neuplatní postup podľa § 27, obvodný úrad životného prostredia alebo inšpekcia, ktorá exemplár zaistila, exemplár osobe, ktorá ho vydala alebo ktorej bol odňatý, bez zbytočného odkladu vráti. Vrátenie exemplára potvrdí osoba svojím podpisom.

(10) Obvodný úrad životného prostredia alebo inšpekcia exemplár nevráti, ak má pochybnosti o tom, či exemplár patrí osobe, ktorej bol zaistený, alebo ak právo na zaistený exemplár uplatní iná osoba ako tá, ktorej bol exemplár zaistený, a odporučí týmto osobám, aby uplatnili svoj nárok na vrátenie exemplára na príslušnom súde.

(11) Obvodný úrad životného prostredia alebo inšpekcia, ktoré zaistia živý exemplár, sú povinné zabezpečiť vhodné podmienky na jeho umiestnenie a starostlivosť. Ak obvodný úrad životného prostredia alebo inšpekcia sama nemôže zabezpečiť také podmienky, zabezpečia ich najmä prostredníctvom právnickej osoby alebo podnikateľa podľa osobitného predpisu. [[79]](#footnote-80))

§ 27

**Zhabanie exemplára**

(1) Obvodný úrad životného prostredia alebo inšpekcia zhabe exemplár, ak

1. je jeho držba zakázaná podľa § 4 ods. 1 a § 17 ods. 4 písm. b),
2. držiteľ exemplára nepreukáže jeho pôvod podľa § 13, alebo

c) sa s ním nakladá v rozpore s rozhodnutím podľa § 26 ods. 8.

(2) Obvodný úrad životného prostredia alebo inšpekcia môže zhabať exemplár, ak

1. držiteľ exemplára nevedie o exemplári evidenciu alebo nepreukáže spôsob nadobudnutia exemplára podľa § 10 ods. 4 písm. a) štvrtého bod a § 13 ods. 16,
2. bol exemplár nadobudnutý alebo sa s ním nakladá v rozpore s osobitným predpisom. [[80]](#footnote-81))

(3) Vlastníkom zhabaného exemplára sa stáva dňom právoplatnosti rozhodnutia o zhabaní štát. Obvodný úrad životného prostredia alebo inšpekcia, ktoré rozhodli o zhabaní exemplára, to oznámia bez zbytočného odkladu ministerstvu a zabezpečia jeho umiestnenie v záchytnom stredisku.

(4) Osoba, ktorej bol živý exemplár zhabaný, je povinná uhradiť náklady spojené s návratom zhabaného živého exemplára do štátu vývozu alebo s jeho premiestnením do záchytného strediskamimo územia Slovenskej republiky.

(5) Povinnosť uhradiť náklady podľa odseku 4 sa ukladá rozhodnutím; uhradené náklady sú príjmom Environmentálneho fondu.

§ 28

**Správa majetku štátu**

(1) Ministerstvo vykonáva správu exemplárov, ktoré sa stali majetkom štátu,

1. na základe rozhodnutia, ktorým bolo vyslovené prepadnutie exemplára alebo ktorým bol exemplár zhabaný v konaní podľa tohto zákona alebo osobitného predpisu,[[81]](#footnote-82))
2. na základe pridelenia colne schváleného určenia alebo použitia prenechanie v prospech štátu, okrem neživých exemplárov, ktoré sa stali majetkom štátu a sú v správe colného úradu podľa osobitného predpisu. [[82]](#footnote-83))

(2) Ministerstvo môže poveriť správou majetku štátu uvedeného v odseku 1 ním zriadenú organizáciu ochrany prírody a krajiny. [[83]](#footnote-84))

(3) Exempláre vo vlastníctve štátu možno

a) navrátiť do voľnej prírody, ak je to možné alebo účelné,

b) po konzultácii s výkonným orgánom štátu vývozu vrátiť do štátu, z ktorého boli dovezené na územie Slovenskej republiky v rozpore s týmto zákonom alebo osobitným predpisom,22)

c) po konzultácii s výkonným orgánom iného členského štátu Európskej Únie vrátiť do tohto štátu, ak boli z neho premiestnené v rozpore s týmto zákonom alebo osobitným predpisom, 22)

d) umiestniť v záchytnom stredisku,

e) použiť na plnenie úloh vyplývajúcich zo schváleného programu záchrany druhu,

f) použiť na výskum zameraný na ochranu a zachovanie daného druhu,

g) použiť na zbierkotvornú a výchovnú činnosť múzeí, vedeckých inštitúcií a vysokých škôl,

h) použiť na vzdelávacie účely orgánov štátnej správy podľa § 16,

i) previesť na inú fyzickú osobu alebo právnickú osobu; ustanovenie odseku 5 tým nie je dotknuté,

j) zlikvidovať, ak neživé exempláre nemožno použiť inak,

k) použiť iným spôsobom podľa rozhodnutia ministerstva.

(4) Správu neživých exemplárov vykonáva ministerstvo a colný úrad podľa osobitného predpisu82) v súlade s odsekom 3.

(5) Zakazuje sa prevod exemplárov podľa odseku 1, ako aj zmena držiteľa exemplára

a) na fyzickú osobu alebo právnickú osobu, ktorej boli exempláre zhabané[[84]](#footnote-85)) alebo ktorá sa dopustila protiprávneho konania podľa tohto zákona alebo osobitného predpisu, 54) alebo ktorá sa dopustila trestného činu, 16)

b) na neštátny subjekt, ak ide o exempláre druhov uvedených v prílohe A osobitného predpisu, 10) ktoré sa nenarodili a neodchovali v zajatí alebo umelo nevypestovali.

(6) Ustanovenie odseku 5 písm. b) sa nevzťahuje na múzeá, vedecké inštitúcie a vysoké školy, ak používajú exempláre na zbierkotvornú a výchovnú činnosť, na fyzickú osobu alebo právnickú osobu, ktorá je zapojená do záchranného programu, ktorého úlohou je ochrana predmetného druhu, alebo ktorá plní funkciu záchytného strediska a na živé exempláre živočíchov, ktoré z dôvodu trvalého fyzického poškodenia alebo poranenia nie sú schopné samostatného života vo voľnej prírode a táto skutočnosť je doložená potvrdením, vydaným odbornou organizáciou ochrany prírody a krajiny. [[85]](#footnote-86))

(7) Ak tento zákon neustanovuje inak, pri nakladaní s majetkom štátu podľa odseku 1 a podľa odseku 3 písm. i) až k) sa postupuje podľa osobitného predpisu. [[86]](#footnote-87))

§ 29

**Spoločenská hodnota exemplárov**

(1) Spoločenská hodnota exemplárov vyjadruje najmä ich biologickú, ekologickú a kultúrnu hodnotu, ktorá sa určuje s prihliadnutím na ich vzácnosť, ohrozenosť a plnenie mimoprodukčných funkcií.

(2) Spoločenské ohodnocovanie exemplárov sa uplatňuje najmä pri

a) posudzovaní závažnosti konania spočívajúceho v nepovolenom nakladaní s nimi a pri vyčíslení takto vzniknutej ujmy,

b) vypracúvaní znaleckých posudkov. [[87]](#footnote-88))

(3) Spoločenskú hodnotu exemplárov určuje vedecký orgán podľa kritérií uvedených v odseku 1. Spoločenskú hodnotu exemplárov, ktoré sú pôvodnými druhmi chránených živočíchov a rastlín, ustanovuje osobitný predpis. 11)

**Spoločné, prechodné a záverečné ustanovenia**

§ 30

**Spoločné ustanovenia**

(1) Všeobecný predpis o správnom konaní sa nevzťahuje na

a) konanie podľa § 13, § 14, § 22 ods. 2, 5 a 6, § 26 ods. 8 a § 28 okrem ustanovení o miestnej príslušnosti,

b) začatie konania podľa § 7 ods. 5 a § 9 ods. 6.

(2) Ak nemožno doručiť písomnosť podľa § 13 a 22 právnickej osobe na adresu, ktorú uviedla alebo je známa, ani na adresu jej sídla uvedenú v obchodnom registri alebo v inom registri, v ktorom je zapísaná, a jej iná adresa nie je správnemu orgánu známa, písomnosť sa považuje po troch dňoch od vrátenia nedoručenej zásielky správnemu orgánu za doručenú, a to aj vtedy, ak ten, kto je oprávnený konať za právnickú osobu, sa o tom nedozvie. Ak nemožno doručiť písomnosť podľa § 13 a 22 podnikateľovi-fyzickej osobe na adresu, ktorú uviedla alebo je známa, ani na adresu jej miesta podnikania uvedenú v živnostenskom registri alebo v inom registri, v ktorom je zapísaná, a jej iná adresa nie je správnemu orgánu známa, písomnosť sa považuje po troch dňoch od vrátenia nedoručenej zásielky správnemu orgánu za doručenú, a to aj vtedy, ak sa podnikateľ-fyzická osoba o tom nedozvie.

(3) Konanie o uložení opatrenia na nápravu alebo sankcie vykoná orgán, ktorý ako prvý začal konanie. Ak súčasne začnú konanie dva alebo viaceré orgány štátnej správy na úseku ochrany druhov podľa § 16 písm. a) až d) a nedôjde medzi nimi k dohode, na ďalšie konanie je príslušná inšpekcia, ak ministerstvo nerozhodlo inak.

(5) Každý, kto nájde exemplár, je povinný vydať ho vlastníkovi. Ak vlastník nie je známy, nálezca je povinný odovzdať ho obvodnému úradu životného prostredia alebo ním poverenej organizácii ochrany prírody a krajiny, ak obvodný úrad životného prostredia neurčí inak. Ak sa o exemplár vlastník neprihlási do troch mesiacov od jeho odovzdania, a ak ide o neživý exemplár do dvoch týždňov od jeho odovzdania, prepadá exemplár do vlastníctva štátu, ktorého správcom je ministerstvo. Na správu takých exemplárov sa vzťahuje § 28.

(6) Lehota uvedená v odseku 5 sa nevzťahuje na zdravotne poškodené nájdené exempláre preukázateľne pochádzajúce z voľnej prírody, ktoré možno vrátiť do voľnej prírody hneď, ako sú schopné samostatného života v nej.

(7) Orgán štátnej správy podľa § 16, ktorý nariadil odobratie vzorky alebo poskytnutie súčinnosti pri jej odbere, znáša náklady na vykonanie DNA profilu; ak výsledok DNA profilu nepotvrdí držiteľom exemplára uvedené údaje o identite exemplára alebo o rodičovstve exemplára, uhrádza náklady na vykonanie DNA profilu držiteľ exemplára.

§ 31

**Prechodné ustanovenia**

(1) Ustanovenie § 4 ods. 1 sa nevzťahuje na exemplár, ktorý bol v držbe ku dňu zákazu držby.

(2) Preukaz o pôvode chráneného živočícha potvrdený okresným úradom alebo obvodným úradom podľa predpisov účinných od 1. novembra 1999 sa považuje za preukaz o pôvode vydaný podľa tohto zákona.

(3) Evidencia vedená podľa doterajšieho predpisu sa považuje za evidenciu vedenú podľa tohto zákona. Vedenie evidencie podľa doterajšieho predpisu je držiteľ exemplára povinný uviesť do súladu s týmto zákonom do 1. marca 2012. Povinnosť oznamovať zmeny údajov v evidencii podľa tohto zákona sa vzťahuje na zmeny údajov vykonané od 1. marca 2012.

(4) Preukazom o pôvode chráneného živočícha, ktorým nebol určený pôvod alebo bol určený neznámy pôvod "U", sa deklaruje skutočnosť, že držiteľ exemplára oznámil jeho držbu na príslušnom orgáne štátnej správy, ak je exemplár nezameniteľne označený.

(5) Ak ide o zaradenia nových druhov do príloh A až D osobitného predpisu 9) je držiteľ exemplára povinný viesť ich evidenciu, zabezpečiť ich nezameniteľné označenie, ak to osobitný predpis10) alebo tento zákon vyžadujú a požiadať o vydanie preukazu o pôvode alebo zabezpečiť iný doklad podľa tohto zákona najneskôr do troch mesiacov odo dňa účinnosti príslušného právneho predpisu Európskej únie.

(6) Povinnosť zabezpečiť nezameniteľné označenie exemplára podľa § 15 sa nevzťahuje na držiteľa exemplára, ktorý nadobudne exemplár do 1. októbra 2013.

(7) Potvrdenia o registrácii exemplára strácajú platnosť 1. januára 2012.

**Záverečné ustanovenia**

§ 32

Týmto zákonom sa preberajú právne záväzné akty Európskej únie uvedené v prílohe č. 2.

§ 33

**Zrušovacie ustanovenie**

Zrušujú sa:

1. čl. I a II zákona č. 15/2005 Z. z. ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení zákona č. 672/2006 Z. z., zákona č. 330/2007 Z. z., zákona č. 452/2007 Z. z. a  zákona  č. 515/2008 Z. z.,
2. vyhláška Ministerstva životného prostredia Slovenskej republiky č. 110/2005 Z.z., ktorou sa vykonávajú niektoré ustanovenia zákona o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení vyhlášky č. 449/2009 Z. z.

**Príloha č. 1**

**k zákonu č. .../2011 Z.z.**

**PREHĽAD VÝROBKOV Z TULEŇOV**

|  |  |  |
| --- | --- | --- |
| **Číslo** | **Číslo nadpisu CCT** | **Opis** |
| 1 | ex 43.01   ex 43.02 A | Kožušina surová a vyčinená alebo vypracovaná vrátane kožušín napnutých na doskách, krížoch a podobných formách bielokožušinových mláďat tuleňov grónskych,      - Pagophilus groenlandicus, mláďat tuleňov mechúrnatých, Cystophora cristata      - (s modrými chrbtami). |
| 2 | ex 43.03 | Výrobky a ich časti z kožušín uvedených pod číslom 1. |

**Príloha č. 2**

**k zákonu č. .../2011 Z.z.**

**ZOZNAM PREBERANÝCH PRÁVNE ZÁVAZNÝCH AKTOV EURÓPSKEJ ÚNIE**

Smernica Rady 83/129/EHS z 28. marca 1983 o dovoze koží určitých tuleních mláďat a výrobkov z nich do členských štátov (Mimoriadne vydanie Ú. v. EÚ, kap. 15/zv. 01) v znení smernice Rady 85/444/EHS z 27. septembra 1985 (Ú. v. EÚ L 259, 1. 10. 1985) a smernice Rady 89/370/EHS z 8. júna 1989 (Mimoriadne vydanie Ú. v. EÚ, kap. 15/zv. 01).

**Čl. II**

Zákon č. 455/1991 Zb. o živnostenskom podnikaní (živnostenský zákon) v znení zákona č. 231/1992 Zb., zákona č. 600/1992 Zb., zákona Národnej rady Slovenskej republiky č. 132/1994 Z.z., zákona Národnej rady Slovenskej republiky č. 200/1995 Z.z., zákona Národnej rady Slovenskej republiky č. 216/1995 Z.z., zákona Národnej rady Slovenskej republiky č. 233/1995 Z.z., zákona Národnej rady Slovenskej republiky č. 123/1996 Z.z., zákona Národnej rady Slovenskej republiky č. 164/1996 Z.z., zákona Národnej rady Slovenskej republiky č. 222/1996 Z.z., zákona Národnej rady Slovenskej republiky č. 289/1996 Z.z., zákona Národnej rady Slovenskej republiky č. 290/1996 Z.z., zákona č. 288/1997 Z.z., zákona č. 379/1997 Z.z., zákona č. 70/1998 Z.z., zákona č. 76/1998 Z.z., zákona č. 126/1998 Z.z., zákona č. 129/1998 Z.z., zákona č. 140/1998 Z.z., zákona č. 143/1998 Z.z., zákona č. 144/1998 Z.z., zákona č. 161/1998 Z.z., zákona č. 178/1998 Z.z., zákona č. 179/1998 Z.z., zákona č. 194/1998 Z.z., zákona č. 263/1999 Z.z., zákona č. 264/1999 Z.z., zákona č. 119/2000 Z.z., zákona č. 142/2000 Z.z., zákona č. 236/2000 Z.z., zákona č. 238/2000 Z.z., zákona č. 268/2000 Z.z., zákona č. 338/2000 Z.z., zákona č. 223/2001 Z.z., zákona č. 279/2001 Z.z., zákona č. 488/2001 Z.z., zákona č. 554/2001 Z.z., zákona č. 261/2002 Z.z., zákona č. 284/2002 Z.z., zákona č. 506/2002 Z.z., zákona č. 190/2003 Z.z., zákona č. 219/2003 Z.z., zákona č. 245/2003 Z.z., zákona č. 423/2003 Z.z., zákona č. 515/2003 Z.z., zákona č. 586/2003 Z.z., zákona č. 602/2003 Z.z., zákona č. 347/2004 Z.z., zákona č. 350/2004 Z.z., zákona č. 365/2004 Z.z., zákona č. 420/2004 Z.z., zákona č. 533/2004 Z.z., zákona č. 544/2004 Z.z., zákona č. 578/2004 Z.z., zákona č. 624/2004 Z.z., zákona č. 650/2004 Z.z., zákona č. 656/2004 Z.z., zákona č. 725/2004 Z.z., zákona č. 8/2005 Z.z., zákona č. 93/2005 Z.z., zákona č. 331/2005 Z.z., zákona č. 340/2005 Z.z., zákona č. 351/2005 Z.z., zákona č. 470/2005 Z.z., zákona č. 473/2005 Z.z., zákona č. 491/2005 Z.z., zákona č. 555/2005 Z.z., zákona č. 567/2005 Z.z., zákona č. 124/2006 Z.z., zákona č. 126/2006 Z.z., zákona č. 17/2007 Z.z., zákona č. 99/2007 Z.z., zákona č. 193/2007 Z.z., zákona č. 218/2007 Z.z., zákona č. 358/2007 Z.z., zákona č. 577/2007 Z.z., zákona č. 112/2008 Z.z., zákona č. 445/2008 Z.z., zákona č. 448/2008 Z.z., zákona č. 186/2009 Z.z., zákona č. 492/2009 Z.z., zákona č. 568/2009 Z.z., zákona č. 129/2010 Z.z., zákona č. 136/2010 Z.z. a zákona č. 556/2010 Z. z. sa mení takto:

**1.** V § 6 ods. 2 sa na konci pripája táto veta: „Za bezúhonného sa nepovažuje ani osoba, ktorá nespĺňa podmienky bezúhonnosti podľa osobitného predpisu.24g)“.

Poznámka pod čiarkou k odkazu 24g znie:

„24g) Napríklad § 6 a 15 zákona č. .../ 2011 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov.“.

**2.** V § 66ba ods. 3 písm. b) sa na konci pripájajú tieto slová: „alebo na účely získania iného dokladu, ktorý sa vyžaduje podľa osobitného predpisu41aca) najneskôr ku dňu začatia prevádzkovania živnosti alebo inej podnikateľskej činnosti“.

Poznámka pod čiarou k odkazu 41aca znie:

„41aca) Napríklad zákon č. .../2011 Z. z.“.

**Čl. III**

Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1996 Z. z., zákona č. 70/1997 Z. z., zákona č.1/1998 Z. z., zákona č. 232/1999 Z. z., zákona č. 3/2000 Z. z., zákona č. 142/2000 Z. z., zákona č. 211/2000 Z. z., zákona č. 468/2000 Z. z., zákona č. 553/2001 Z. z., zákona č. 96/2002 Z. z., zákona č. 118/2002 Z. z., zákona č. 215/2002 Z. z., zákona č. 237/2002 Z. z., zákona č. 418/2002 Z. z., zákona č. 457/2002 Z. z., zákona č. 465/2002 Z. z., zákona č. 477/2002 Z. z., zákona č. 480/2002 Z. z., zákona č. 553/2002 Z. z., zákona č. 190/2003 Z. z., zákona č. 217/2003 Z. z., zákona č. 245/2003 Z. z., zákona č. 450/2003 Z. z., zákona č. 469/2003 Z. z., zákona č. 583/2003 Z. z., zákona č. 5/2004 Z. z., zákona č. 199/2004 Z. z., zákona č. 204/2004 Z. z., zákona č. 347/2004 Z. z., zákona č. 382/2004 Z. z., zákona č. 434/2004 Z. z., zákona č. 533/2004 Z. z., zákona č. 541/2004 Z. z., zákona č. 572/2004 Z. z., zákona č. 578/2004 Z. z., zákona č. 581/2004 Z. z., zákona č. 633/2004 Z. z., zákona č. 653/2004 Z. z., zákona č. 656/2004 Z. z., zákona č. 725/2004 Z. z., zákona č. 5/2005 Z. z., zákona č. 8/2005 Z. z., zákona č. 93/2005 Z. z., zákona č. 342/2005 Z. z., zákona č. 331/2005 Z. z., zákona č. 341/2005 Z. z., zákona č. 308/2005 Z. z., zákona č. 558/2005 Z. z., zákona č. 468/2005 Z. z., zákona č. 473/2005 Z. z., zákona č. 491/2005 Z. z., zákona č. 538/2005 Z. z., zákona č. 572/2005 Z. z., zákona č. 573/2005 Z. z., zákona č. 610/2005 Z. z., zákona č. 14/2006 Z. z., zákona č. 15/2006 Z. z., zákona č. 24/2006 Z. z., zákona č. 117/2006 Z. z., zákona č. 124/2006 Z. z., zákona č. 126/2006 Z. z., zákona č. 224/2006 Z. z., zákona č. 342/2006 Z. z., zákona č. 672/2006 Z. z., zákona č. 693/2006 Z. z., zákona č. 21/2007 Z. z., zákona č. 43/2007 Z. z., zákona č. 95/2007 Z. z., zákona č. 193/2007 Z. z., zákona č. 220/2007 Z. z., zákona č. 279/2007 Z. z., zákona č. 295/2007 Z. z., zákona č.   
309/2007 Z. z., zákona č. 342/2007 Z. z., zákona č. 343/2007 Z. z., zákona č. 344/2007 Z. z., zákona č. 355/2007 Z. z., zákona č. 358/2007 Z. z., zákona č. 359/2007 Z. z., zákona č. 460/2007 Z. z., zákona č. 517/2007 Z. z., zákona č. 537/2007 Z. z., zákona č. 548/2007 Z. z., zákona č. 571/2007 Z. z., zákona č. 577/2007 Z. z., zákona č. 647/2007 Z. z., zákona č. 661/2007 Z. z., zákona č. 92/2008 Z. z., zákona č. 112/2008 Z. z., zákona č. 167/2008 Z. z., zákona č. 214/2008 Z. z., zákona č. 264/2008 Z. z., zákona č. 405/2008 Z. z., zákona č. 408/2008 Z. z., zákona č. 451/2008 Z. z., zákona č. 465/2008 Z. z., zákona č. 495/2008 Z. z., zákona č. 514/2008 Z. z., zákona č. 8/2009 Z. z., zákona č. 45/2009 Z. z., zákona č. 188/2009 Z. z., zákona č. 191/2009 Z. z., zákona č. 274/2009 Z. z., zákona č. 292/2009 Z. z., zákona č. 304/2009 Z. z., zákona č. 305/2009 Z. z., zákona č. 307/2009 Z. z., zákona č. 465/2009 Z. z., zákona č. 478/2009 Z. z., zákona č. 513/2009 Z. z., zákona č. 568/2009 Z. z., zákona č. 570/2009 Z. z., zákona č. 594/2009 Z. z., zákona č. 67/2010 Z. z., zákona č. 92/2010 Z. z. a zákona č. 136/2010 Z. z., zákona č. 144/2010 Z. z. a zákona č. 39/2011 Z. z. sa mení a dopĺňa takto:

1. V sadzobníku správnych poplatkov časti X. ŽIVOTNÉ PROSTREDIE položky 161a a 161b znejú:

„Položka 161a

Konanie o vydaní povolenia na dovoz, vývoz alebo potvrdenia na opätovný vývoz   
exemplárov,37g)

1. ak predmetom žiadosti je živý exemplár druhov plazov, vtákov, cicavcov, na ktorý sa vzťahuje povinnosť nezameniteľného označenia 37h).......................................................................20 eur,

2. ak predmetom žiadosti je živý exemplár druhov plazov, vtákov, cicavcov, na ktorý sa nevzťahuje povinnosť nezameniteľného označenia

2a. menej ako 6 exemplárov...........................................................................................15 eur

2b. 6 a viac exemplárov ....................................................................................................20 eur

3. ak predmetom žiadosti sú exempláre druhov neuvedené v prvom bode (bez ohľadu na ich množstvo)...........................................................................................................................15 eur.

Oslobodenie  
Od poplatku podľa tejto položky sú oslobodené múzeá s prírodovedným zameraním, zoologické záhrady, ktorých zriaďovateľom je štát, vyšší územný celok alebo obec a Štátna ochrana prírody Slovenskej republiky.

Položka 161b

Konanie o udelení výnimky zo zákazu komerčných činností podľa osobitných predpisov alebo vydanie súhlasu na premiestnenie živých exemplárov podľa osobitných predpisov,37i).............................................................................. ............10 eur

Oslobodenie

Od poplatku podľa tejto položky sú oslobodené múzeá s prírodovedným zameraním, zoologické záhrady, ktorých zriaďovateľom je štát, vyšší územný celok alebo obec a Štátna ochrana prírody Slovenskej republiky.“.

1. V prílohe časti X. ŽIVOTNÉ PROSTREDIE sa za položku 161c vkladajú položky 161d a 161e, ktoré znejú:

„Položka 161d

Udelenie licencie na spracovanie, balenie alebo opätovné balenie kaviáru určeného na vývoz, opätovný vývoz alebo obchod v rámci Európskej únie37j).....................................150 eur.

Položka 161e

Udelenie licencie na výrobu alebo distribúciu krúžkov37k) na účely nezameniteľného označenie vtákov..........................................................................................................................100 eur.“.

Poznámky pod čiarou k odkazom 37g a 37h znejú:

„37g) § 7 zákona č. .../2011 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov.

37h) § 14 ods. 1 zákona č. .../2011 Z. z.

37i) § 9 zákona č. .../2011 Z. z.

37j) § 6 zákona č. .../2011 Z. z.

37k) § 15 zákona č. .../2011 Z. z.“.

**Čl. IV**

Tento zákon nadobúda účinnosť 1. januára 2012.

1. ) Čl. 2 písm. t) nariadenia Rady (ES) č. 338/97 z 9. decembra 1996 o ochrane druhov voľne žijúcich živočíchov a rastlín reguláciou obchodu s nimi (Ú.v. ES L 061, 03.03.1997) v platnom znení. [↑](#footnote-ref-2)
2. ) Čl. 2 písm. s) nariadenia Rady (ES) č. 338/97 v platnom znení. [↑](#footnote-ref-3)
3. ) Čl. 2 ods. 2 nariadenia Európskeho parlamentu a Rady (ES) č. 1007/2009 zo 16. septembra 2009 o obchodovaní s výrobkami z tuleňov (Ú. v. EÚ L 286, 31.10.2009*)*. [↑](#footnote-ref-4)
4. ) Nariadenie (ES) č. 338/97 v platnom znení.

   Nariadenie Komisie (ES) č. 865/2006 zo 4. mája 2006, ktorým sa ustanovujú podrobné pravidlá týkajúce sa vykonávania nariadenia Rady (ES) č. 338/97 o ochrane druhov voľne žijúcich živočíchov a rastlín reguláciou obchodu s nimi (Ú. v. EÚ L 166, 19.6.2006) v platnom znení.

   Vykonávacie nariadenie Komisie (EÚ) č. 828/2011 zo 17. augusta 2011, ktorým sa pozastavuje dovoz exemplárov určitých druhov voľne žijúcich živočíchov a rastlín do Únie (Ú. v. EÚ L 211, 18.8.2011).

   Nariadenie (ES) č. 1007/2009.

   Nariadenie Komisie (EÚ) č. 737/2010 z 10 augusta 2010, ktorým sa ustanovujú podrobné pravidlá vykonávania nariadenia Európskeho parlamentu a Rady (ES) č. 1007/2009 o obchodovaní s výrobkami z tuleňov (Ú. v. EÚ L 216, 17.8.2010). [↑](#footnote-ref-5)
5. ) Čl. 2 písm. v) nariadenia (ES) č. 338/97 v platnom znení. [↑](#footnote-ref-6)
6. ) Dohovor o medzinárodnom obchode s ohrozenými druhmi voľne žijúcich živočíchov a rastlín (oznámenie Federálneho ministerstva zahraničných vecí č. 572/1992 Zb.). [↑](#footnote-ref-7)
7. ) Čl. 4 nariadenia (ES) č. 338/97 v platnom znení. [↑](#footnote-ref-8)
8. ) Čl. 5 nariadenia (ES) č. 338/97 v platnom znení. [↑](#footnote-ref-9)
9. ) Čl. V ods. 3 Dohovoru o medzinárodnom obchode s ohrozenými druhmi voľne žijúcich živočíchov a rastlín. [↑](#footnote-ref-10)
10. ) Nariadenie (ES) č. 338/97 v platnom znení. [↑](#footnote-ref-11)
11. ) § 33 ods. 5 zákona č. 543/2002 Z.z. o ochrane prírody a krajiny v znení neskorších predpisov.

    Príloha č. 6 k vyhláške Ministerstva životného prostredia č. 24/2003 Z.z., ktorou sa vykonáva zákon č. 543/2002 Z.z. o ochrane prírody a krajiny v znení neskorších predpisov. [↑](#footnote-ref-12)
12. ) Čl. 54 nariadenia (ES) č. 865/2006 v platnom znení. [↑](#footnote-ref-13)
13. ) Čl. 7 ods. 4 nariadenia (ES) č. 338/97 v platnom znení. [↑](#footnote-ref-14)
14. ) Čl. 2 písm. g) nariadenia (ES) č. 338/97 v platnom znení. [↑](#footnote-ref-15)
15. ) Čl. 7 ods. 4 nariadenia (ES) č. 338/97 v platnom znení a čl. 52 nariadenie (ES) č. 865/2006 v platnom znení.

    Čl. 2 ods. 6 a príloha VI k nariadeniu (ES) č. 865/2006 v platnom znení. [↑](#footnote-ref-16)
16. ) § 305 zákona č. 300/2005 Z.z. Trestný zákon. [↑](#footnote-ref-17)
17. ) Nariadenie (ES) č. 338/97 v platnom znení.

    Nariadenie (ES) č. 865/2006 v platnom znení.

    Nariadenie (EÚ) č. 737/2010.

    Nariadenie (EÚ) č. 828/2011.

    Nariadenie (ES) č. 1007/2009.

    § 90 a 92 zákona č. 543/2002 Z.z. v znení neskorších predpisov.

    § 73 a § 80 ods. 1 písm. b) a c) zákona č. 199/2004 Z. z. Colný zákon a o zmene a doplnení niektorých zákonov. [↑](#footnote-ref-18)
18. ) Napríklad § 21 ods. 9 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, § 15, 39a a 48 zákona č. 131/2002 Z.z. o vysokých školách v znení neskorších predpisov. [↑](#footnote-ref-19)
19. ) Čl. 8 ods. 2 nariadenia (ES) č. 338/97 v platnom znení. [↑](#footnote-ref-20)
20. ) § 2 ods. 2 písm. a) a b) Obchodného zákonníka. [↑](#footnote-ref-21)
21. ) Čl. 2 písm. i) a p) nariadenia (ES) č. 338/97 v platnom znení. [↑](#footnote-ref-22)
22. ) Nariadenie (ES) č. 338/97 v platnom znení.

    Nariadenie (ES) č. 865/2006 v platnom znení.

    Nariadenie (EÚ) č. 828/2011. [↑](#footnote-ref-23)
23. ) Čl. 66 ods. 7 nariadenia (ES) č. 865/2006 v platnom znení. [↑](#footnote-ref-24)
24. ) Čl. 66 ods. 6 nariadenia (ES) č. 865/2006 v platnom znení. [↑](#footnote-ref-25)
25. ) § 11 zákona č. 136/2010 Z.z. o službách na vnútornom trhu a o zmene a doplnení niektorých zákonov.  
    § 66b ods. 2 zákona č. 455/1991 Zb. o živnostenskom podnikaní (živnostenský zákon) v znení neskorších predpisov. [↑](#footnote-ref-26)
26. ) Čl. 66 ods. 6 a 7 nariadenia (ES) č. 865/2006 v platnom znení . [↑](#footnote-ref-27)
27. ) Čl. 66 ods. 7 druhá veta nariadenia (ES) č. 865/2006 v platnom znení. [↑](#footnote-ref-28)
28. ) Čl. 20 ods. 1, čl. 26 ods. 1 a časť žiadosť prílohy I  k nariadeniu (ES) č. 865/2006 v platnom znení. [↑](#footnote-ref-29)
29. ) Čl. 6 ods. 3 nariadenia Rady (ES) č. 338/97 v platnom znení. [↑](#footnote-ref-30)
30. ) Kolónka 23 časti Žiadosť prílohy I k nariadeniu (ES) č. 865/2006 v platnom znení. [↑](#footnote-ref-31)
31. ) Čl. 8 ods. 1 nariadenia (ES) č. 865/2006 v platnom znení. [↑](#footnote-ref-32)
32. ) § 47 ods. 7 zákona č. 71/1967 Zb. o správnom konaní (správny poriadok) v znení zákona č. 527/2003 Z.z. [↑](#footnote-ref-33)
33. ) Napríklad zákon č. 543/2002 Z. z. v znení neskorších predpisov, nariadenie (ES) č. 338/97 v platnom znení, nariadenie (ES) č. 865/2006 v platnom znení, nariadenie (EÚ) č. 828/2011, nariadenie (ES) č. 1007/2009, nariadenie (EÚ) č. 737/2010. [↑](#footnote-ref-34)
34. ) Čl. 11 ods. 2 písm. a) nariadenia Rady (ES) č. 338/97 v platnom znení. [↑](#footnote-ref-35)
35. ) Čl. 8 nariadenia Rady (ES) č. 338/97 v platnom znení. [↑](#footnote-ref-36)
36. ) Príloha V k nariadeniu (ES) č. 865/2006 v platnom znení. [↑](#footnote-ref-37)
37. ) Čl. 2 písm. q) nariadenia Rady (ES) č. 338/97 v platnom znení. [↑](#footnote-ref-38)
38. ) Čl. 9 nariadenia Rady (ES) č. 338/97 v platnom znení. [↑](#footnote-ref-39)
39. ) Čl. 50 ods. 1 a časť žiadosť prílohy V k nariadeniu (ES) č. 865/2006 v platnom znení. [↑](#footnote-ref-40)
40. ) § 10 zákona č. 206/2009 Z.z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.

    § 4 až 9 vyhlášky Ministerstva kultúry Slovenskej republiky č. 523/2009 Z.z. ktorou sa ustanovujú podrobnosti o základných odborných činnostiach v múzeu alebo v galérii a o evidencii predmetov kultúrnej hodnoty. [↑](#footnote-ref-41)
41. ) Napríklad § 2 písm. a) zákona č. 48/2002 Z. z. o pobyte cudzincov a o zmene a doplnení niektorých zákonov, § 2 ods. 1 zákona č. 224/2006 Z. z. o občianskych preukazoch a o zmene a doplnení niektorých zákonov, § 4 ods. 1 zákona č. 647/2007 Z. z. o cestovných dokladoch a o zmene a doplnení niektorých zákonov. [↑](#footnote-ref-42)
42. ) Čl. 1 bod 1 nariadenia (ES) č. 865/2006 v platnom znení. [↑](#footnote-ref-43)
43. ) § 45 ods. 6 a 7 zákona č. 543/2002 Z.z. v znení neskorších predpisov. [↑](#footnote-ref-44)
44. ) Príloha IX k nariadeniu (ES) č. 865/2006 v platnom znení. [↑](#footnote-ref-45)
45. ) Čl. 4 a 10 nariadenia (ES) č. 338/97 v platnom znení. [↑](#footnote-ref-46)
46. ) Príloha X k nariadeniu (ES) č. 865/2006 v platnom znení. [↑](#footnote-ref-47)
47. ) Čl. 54 a 55 nariadenia (ES) č. 865/2006 v platnom znení. [↑](#footnote-ref-48)
48. ) Čl. 11 nariadenia (ES) č. 865/2006 v platnom znení. [↑](#footnote-ref-49)
49. ) Čl. 1 ods. 10 nariadenia (ES) č. 865/2006 v platnom znení. [↑](#footnote-ref-50)
50. ) Čl. 64 až 66 nariadenia (ES) č. 865/2006 v platnom znení. [↑](#footnote-ref-51)
51. ) Príloha č. XI k nariadeniu (ES) č. 865/2006 v platnom znení [↑](#footnote-ref-52)
52. ) Čl. 66 ods. 8 nariadenia (ES) č. 865/2006 v platnom znení. [↑](#footnote-ref-53)
53. ) Čl. 9 ods. 1 písm. a) nariadenia (EÚ) č. 737/2010. [↑](#footnote-ref-54)
54. ) § 73 a § 80 ods. 1 písm. b) a c) zákona č. 199/2004 Z.z. [↑](#footnote-ref-55)
55. ) Čl. 66 ods. 1 až 4 a 8 nariadenia Komisie (ES) č. 865/2006 v platnom znení. [↑](#footnote-ref-56)
56. ) Čl. 8 ods. 5 nariadenia (ES) č. 338/97 v platnom znení. [↑](#footnote-ref-57)
57. ) Čl. 14 ods. 1 písm. b) nariadenia (ES) č. 338/97 v platnom znení, čl. 6 nariadenia (ES) č. 1007/2009. [↑](#footnote-ref-58)
58. ) Čl. 66 ods. 7 tretia veta nariadenia (ES) č. 865/2006 v platnom znení. [↑](#footnote-ref-59)
59. ) Čl. 9 ods. 1 písm. b) nariadenia (EÚ) č. 737/2010. [↑](#footnote-ref-60)
60. ) § 9 ods. 3 zákona č. 652/2004 Z.z. o orgánoch štátnej správy v colníctve a o zmene a doplnení niektorých zákonov. [↑](#footnote-ref-61)
61. ) § 45 zákona č. 543/2002 Z.z. v znení neskorších predpisov. [↑](#footnote-ref-62)
62. ) § 11 ods. 3 písm. j) zákona č. 652/2004 Z.z. [↑](#footnote-ref-63)
63. ) Zákon č. 39/2007 Z.z. o veterinárnej starostlivosti v znení neskorších predpisov. [↑](#footnote-ref-64)
64. ) Čl. 16 ods. 1 písm. b) nariadenia Rady (ES) č. 338/97 v platnom znení. [↑](#footnote-ref-65)
65. ) Napríklad zákon č. 71/1967 Zb. v znení neskorších predpisov, zákon č. 372/1990 Zb. o priestupkoch v znení neskorších predpisov. [↑](#footnote-ref-66)
66. ) Napríklad zákon č. 281/1997 Z.z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z.z. o organizácii miestnej štátnej správy a o zmene a doplnení niektorých zákonov v znení neskorších predpisov, Trestný poriadok. [↑](#footnote-ref-67)
67. ) Zákon č. 241/2001 Z.z. o ochrane utajovaných skutočností a o zmene a doplnení niektorých zákonov v znení neskorších predpisov. [↑](#footnote-ref-68)
68. ) Zákon č. 311/2001 Z.z. Zákonník práce v znení neskorších predpisov. [↑](#footnote-ref-69)
69. ) Zákon č. 283/2002 Z.z. o cestovných náhradách v znení neskorších predpisov. [↑](#footnote-ref-70)
70. ) Čl. 52 ods. 1 nariadenia Komisie (ES) č. 865/2006 v platnom znení. [↑](#footnote-ref-71)
71. ) Čl. 4, 5, 8 a 9 nariadenia Rady (ES) č. 338/97 v platnom znení. [↑](#footnote-ref-72)
72. ) Čl. 11 ods. 3 nariadenia Rady (ES) č. 338/97 v platnom znení. [↑](#footnote-ref-73)
73. ) Čl. 4 a 5 nariadenia Rady (ES) č. 338/97v platnom znení. [↑](#footnote-ref-74)
74. ) Čl. 10 nariadenia (ES) č. 865/2006 v platnom znení. [↑](#footnote-ref-75)
75. ) Čl. 7 ods. 2 nariadenia (ES) č. 338/97 v platnom znení. [↑](#footnote-ref-76)
76. ) Nariadenie (ES) č. 1007/2009.

    Nariadenie (EÚ) č. 737/2010. [↑](#footnote-ref-77)
77. ) Čl. 9 ods. 1 nariadenia (ES) č. 338/97 v platnom znení. [↑](#footnote-ref-78)
78. ) Zákon Slovenskej národnej rady č. 372/1990 Zb. v znení neskorších predpisov. [↑](#footnote-ref-79)
79. ) § 44 a 45 zákona č. 543/2002 Z.z. v znení neskorších predpisov. [↑](#footnote-ref-80)
80. ) Čl. 4, 8 a 9 nariadenia (ES) č. 338/97 v platnom znení.

    Nariadenie (EÚ) č. 737/2010.

    Nariadenia Komisie (EÚ) č. 828/2011.

    Nariadenie (ES) č. 1007/2009. [↑](#footnote-ref-81)
81. ) Napríklad Trestný poriadok, zákon č. 199/2004 Z.z. v znení neskorších predpisov. [↑](#footnote-ref-82)
82. ) Zákon č. 199/2004 Z. z. v znení neskorších predpisov. [↑](#footnote-ref-83)
83. ) Zákon č. 543/2002 Z.z. v znení neskorších predpisov. [↑](#footnote-ref-84)
84. ) Čl. 8 ods. 6 nariadenia Rady (ES) č. 338/97v platnom znení. [↑](#footnote-ref-85)
85. ) § 65 ods. 1 písm. k) prvého bodu zákona č. 543/2002 Z. z. [↑](#footnote-ref-86)
86. ) Zákon č. 278/1993 Z.z. o správe majetku štátu v znení neskorších predpisov. [↑](#footnote-ref-87)
87. ) Zákon č. 382/2004 Z.z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov. [↑](#footnote-ref-88)